text:
143 norsk frálandsskip eru arbeiðsleys í løtuni
Meðan oljuvinnan ætlar at halda fram við at skerja útreiðslurnar, heldur leiðarin í norska reiðarafelagnum, at onki er at fara eftir hjá veitarunum meira.
Sum avleiðing av oljuafturgongdini hava mong í vinnuni framt umfatandi útreiðsluskerjingar. Í síðstu viku legði Konkraft fram síni tilmæli fyri vinnuna, har mælt verður til upp aftur fleiri skerjingar í árunum, sum koma.
Leiðarin í norska reiðarafelagnum, Harald Solberg, ávarar ímóti at trýsta leigugjøldini upp aftur longur niður.
– Ætla innkeyparar at leggja trýst á veitararnar, so skulu teir vita, at har er ikki meira at koma eftir, sigur hann við Dagens Næringsliv.
Solberg heldur, at gjøldini longu eru trýst nóg hart, og vísir á, at mong skip liggja arbeiðsleys.
– Vit eru nú komin niður á eitt slíkt støði, at vit stúra fyri, at upp aftur fleiri útreiðsluskerjingar fara at hava álvarsama ávirkan á førleikar, orku og evnini at taka lut í nýggja vøkstrinum, sigur hann við blaðið.
Í løtuni liggja 143 skip arbeiðsleys, upplýsir Opplagsregisteret. Í fjør segði Synnøve Gjønnes, greinari hjá Pareto, við Sysla, at allarflestu skipini ongantíð fara at loysa aftur frá boyunum, har tey liggja.
Eirik Jacobsen í DNV GL segði í fjørsummar, at markið fyri at liggja við teym, er eitt ár.
Kelda: sysla.no


c: text/html

text:
Frķtķšararbeiši
Frķtķšararbeiši er hvųnn vetur frį mišjum oktober til seinast ķ mars fyri gentur og dreingir frį 3. flokki og uppeftir. Ųll eru vęlkomin.
Frķtķšararbeiši er hvųrt tżskvųld frį kl. 17.15 til kl. 19.00 ķ Betesda. Fyrst hava vit eina andakt, sum varar ķ umleiš hįlvan tķma. Vit syngja saman og hoyra eina sųgu. Sķšani veršur fariš at virka okkurt viš hondunum. Vaksin fólk eru til stašar, sum hjįlpa bųrnunum viš arbeišinum.
Eitt sindur ymiskt er frį vetri til vetur, hvat til ber at gera, men ķ lųtuni ber til m.a. til at smķša ymiskt, at brodera og at binda. Bųrnini avgera sjįlvi, hvat tey vilja gera. So hvųrt sum bųrnini verša lišug at gera tey tingini, tey hava valt, fįa tey tingini heim viš.
Kontaktpersónur: Gunnvį Müller , tlf. 280836

robotstxt: allowed

filter: keep


text:
Skógarmotta funnin á seyði í Føroyum
Fyri fyrstu ferð nakrantíð er ein skógarmotta funnin á einum seyði. Tað er Bjarni Jacobsen, sum hevur funnið eina skógarmottu á einum lambi, sum hevur gingið í brattlendinum við Fámará í Suðuroy. Hetta er eisini fyrstu ferð at ein skógarmotta er funnin í haganum í Føroyum.
Av tí at skógarmotta aldrin fyrr er funnin á seyði eru fleiri serfrøðingar spurdir, og bæði Leivur Janus Hansen og skógarmottuserfrøðingurin, Jolyon Medlock, hava staðfest at talan er um eina skógarmottu, ixodes ricinus. Skógarmottan sat undir eyganum á einum lambi í Suðuroy. Hetta kann fáa stóra ávirkan á føroyskt seyðahald, sum í ringasta føri kann verða rakt av sjúkuni Anaplasma phagocytophilum, skrivar Jens-Kjeld Jensen á heimasíðu síni.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Reyðserkur (serkaættin)
Beryx decadactylus Cuvier, 1829
Stødd: Reyðserkur verður upp í umleið 100 cm langur, men vanliga um 40-60 cm.
Dýpi: Hann er úr 180 m og niður á 800 m dýpi, gamlir fiskar niðri við botn, yngri fiskar uppi í sjónum.
Litur: Hann er javnt fagurlittur appilsinreyður ella reydligur um allan kroppin. Nýveiddur er hann blankur silvur/gullglitrandi um síðurnar og undir búkinum.
Teinar: R IV + 16-18; G IV + 25-28.
Lýsing: Reyðserkur hevur høgan og smalan kropp, eina ryggfjøður, eina gotfjøður, ið er eitt sindur longri enn ryggfjøðurin. Fjaðrarnar hava píkakendar teinar fremst. Hann hevur miðalstórar ugga- og búkfjaðrar. Hann hevur stóran og nógv sýldan stert. Kropshæddin er um 44-50% av standardlongdini. Hann hevur stór eygu. Kjafturin er nakað nógv upprendur, og hann hevur undirbit. Roðslan er grov og píkut og hevur eina týðiliga foyru aftureftir. Strikan er nakað bend yvir uggafjøðurina, men er annars bein aftur eftir sporlinum.
Eyðkenni: Gotfjøðurin kemur næstan fram undir hálva ryggfjøðurina. Tann vakri liturin, kropsskapið, tey stóru eyguni og tann nógv sýldi sterturin. Líkist nógv fagurserki, men kropshæddin er størri.
Týdningur: Reyðserkur er góður fiskur, men hevur ikki fingist í nóg stórum nøgdum og hevur tí ikki havt vinnuligan týdning í Føroyum.
da: Nordisk beryx, en: Red bream, fr: Beryx rouge, ís: Rauðserkur, no: Brudefisk, tý: Kaiserbarsch
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Serkafiskar Beryciformes
Hesin hópurin hevur 7 ættir við 29 slektum og 144 sløgum.
Undir Føroyum eru 3 ættir, ið hava 3 slektir og 5 sløg:
Teir eru smalir og nakað hávaksnir fiskar.
Summir hava eina ryggfjøður, aðrir tvær, flestu við beinteinum í framparti av ryggfjaðrunum. Eina gotfjøður, ofta við beinteinum fremst, flestu við stórum, sýldum sterti. Serkafiskar eru djúpvatnsfiskar, silvurblankir, reydligir og brúnsvartir.


text:
- Publiceret den 08 januar 2009
- Víst: 2680
Tað liggur ein bólkur við nøkrum myndum av brimi á heimasíðuni, og eg kalli tann nýggja bólkin Brim. Í tí sambandi havi eg fingið tveir heimildarmenn at fortelja okkum eitt sindur um brim. Annar fortelur okkum um brim yvirhøvur, meðan annar fortelur okkum um eitt heilt serligt brim.
Pætur i Nýggjustovu (Pætur Joensen, (1920 - 2005) sigur soleiðis frá:
Gjógv er brimpláss, tó at ár kunnu ganga í millum teir heilt stóru uppgangirnar. Høgættin er ring hjá okkum, tí bygdin liggur so opin út ímóti Norðhavinum.Er hann landnyrðingur ella norðan á vetri - og stendur inn á landið - og brimið kemur niðan undir bakkan ella niðan á bakkan her heimi (á Sandinum). Tá er so bítandi kalt. Teir gomlu søgdu, at tað var eitt klædnaplagg á muni millum Funning og Gjógv á vetri - so køld er høgættin her. Tá er Fjøran ikki vøkur.
Tá ið tað fjarar niður í sovorðnum brimi - ella um tað ikki er so nógv brim - kundi nógv skúm leggjast í Fjøruna.Skúmið legst serliga tjúkt í ávísum plássum. Niðan av Íslandi og heimast í Taravíkini kundi tað vera eina manshædd tjúkt, og tá ið so tær snurlandi hvirlurnar komu, bóru tær skúmið heim yvir bygdina. Tá ið tað lagið var, var frægast at halda seg innanveggja.
Teir gomlu plagdu eisini ofta at taka til, at brim er so vitugt. Teir høvdu lagt til merkis, at dunaði brimið á høgætt, so fór hann at koma lágt.
Brimið í Høvdafossinum:
Tá ið uppgangurin er av tí ringa, koma óløgini líka niðan í Høvdafossin. Men tað kann vera av mesta brimi, um tað ikki kemur so langt niðan í Ánna. Skulu óløgini sleppa niðan gjøgnum Ánna, skulu serlig viðurskiftir passa saman. Streymurin og ættin skulu passa soleiðis saman, at óløgið, ið kemur um Usina, brestur saman við óløginum, ið kemur inn eftir Buginum, soleiðis at bæði broyta kós og fara sum ein kíli – við nýggjari megi - niðan í gjøgnum Ánna.
Tað ovurstóra brimið seinna partin av 1940unum
Torbjørn í Geil, (Torbjørn Andreasen f. 1928) sigur soleiðis frá:
Eg róði sjálvur út við 5-mannafarinum "Tjaldrinum" tá, og tað hevði 4 hestar Stuart motor. Hetta hevur verið í seinnu helvt av 1940unum. Manningin á Tjaldrinum var: Dánjal í Bíggjarlagnum, Pól Erik, Leivur, Kjartan og eg. Hann var vestan í ættini, og tað gingu ringir ælingar. Dánjal í Bíggjarlagnum hevði verið úti á Gjógv ta náttina, og hann sá, at tað var ikki, sum tað átti at vera. Hann fór so oman í Gjónna, og tá sá hann, at tað niðasta laðið av bátum - kanska einir 6 í tali - var dottið á liðina og hekk í fanglínuni. Hann skundaði sær niðan og kom inn í Geil til mín - síðani niðan á Heyggin og út á Tarafløtt eftir Pól Eriki, og síðani fór tað sum grindaboð um bygdina at koma at bjarga bátunum. Eg minnist, at tað lýsti fyri degi, og at tað kom maður av húsi í Gjónna. So var farið at draga, og tá brúktu vit tað gamla "gangspælið" - við ørmum. Bjargalína varð bundin um toftubekk, og so runnu teir runt við spælinum. Menn stóðu so rundanum - klárir at skifta við spælmenninar. Línan lá heimeftir - oman fyri Lonahúsini - og har stóðu eisini menn og tóku inn av línuni, so hvørt sum báturin kom. Tað tók sína tíð, tí tað vóru 14 bátar í Gjónni henda dagin. Brimið vaks, so hvørt sum vit drógu. Lítli Hvíti var tann síðsti báturin, og hann stóð norðan fyri trappurnar - í krókinum uppi ímóti berginum. Tað stóðu einir 8-10 mans rundan um bátin, og hann fleyt. Tá ið tað súgaði út aftur, fingu vit hann yvir á drátturin og so niðan. Eg minnist, at 6 bátar brotnaðu meir og minni, tí teir hingu í endunum og duttu ymsar vegir, og Tjaldrið mátti skifta 3 borð, men Anton á Klá gjørdi teir flestu bátarnar aftur. Tann størsti báturin, sum var í Gjónni, var Føroyingurin - eg haldi, at hann var 7-mannafar. Eg haldi, at tað vóru ellivu maskinbátar, og teir flestu høvdu 4 hestar Stuart - eingilskir motorar - men Báran og Venus høvdu 8 hestar, ið vóru teir størstu motorarnir við Gjógv tá.
Allir vóru troyttir, tá ið alt var yvirstaðið, men so funnu vit uppá at fara ein túr út á Nasa - Hans Edvard, eg og tveir aðrir, men ikki minnist eg, hvørjir teir vóru. Tá ið vit komu út Nasa - úti á tí ovaru gøtuni, nú kemur eitt óløgi inn við berginum, eftir vallingini á Kirkjurókini, og eitt annað brot kom inn úr Djúpunum, soleiðis at tey brustu saman, og tað gjørdist so ógvusligt, at bara krúllurin á Niðara Nasa var turrur. Tað rann eftir bønum - oman ímóti neystunum - og vit gjørdust so bangnir, at vit runnu heim í Lágna, og tá sóu vit, at Gjógvin fyltist heilt niðan undir tvørtrappurnar.
Eysturi á Bakka fyltist niðan eftir bønum - niðan undir kirkjugarðin - og eisini niðan gjøgnum Ánna - niðan í Høvdafossin. Eg minnist, at Hans Edvard segði tað, tá ið alt var avhasað, at kranin á Gulakletti var so leingi undir, at um ein maður hevði hildið sær á toppinum á honum, so hevði hann druknað - so leingi var kranin undir. Úti undir Støðuni - undir krúllinum á Nasanum - plagdu teir at loysa sær buksurnar, og har skolaði óløgið alt so væl burtur, at tað sá so nossligt út.
Kranin á Gulakletti
Set nú fyri, at hetta hendi um náttina - einir 50 mans í Gjónni - tað hevði verið ein øgiligur skaði. Tunnur, línur, og alt, sum var í Gjónni, ruddaðist út. Tað kom bara hetta eina ovurstóra óløgi, so stilti tað so líðandi av.
Hetta, sum eg havi fortalt tær, stendur so púra klárt í huganum á mær, at frágreiðingin er 100% álítandi.
Leggjast kann aftrat, at vit á ongan hátt ivast um frágreiðingina og mugu bara sláa fast, at hetta hevur verið eitt av teimum allar størstu óløgunum, ið nakar veit um at siga. Og so tað, at hetta óløgið kom beint aftaná, at allir bátarnir vóru drignir - tað setir tankarnar í sving.
Her leinkja til tann nýggja bólkin í myndasavninum.


text:
Petra Ivertsen og Ragnar Guttesen í Ribarhúsi
Petra Ivertsen og Ragnar Guttesen úr Kvívík lata upp framsýning í Ribarhúsi hósdagin 3. mai kl 16:30 og er framsýningin opin til sunnudagin 22. mai.
Kvøldskúlaframsýning 2018
Árliga kvøldskúlaframsýningin av handaligum arbeiðum hjá Fuglafjarðar kvøldskúla verður í Gallarí Ribarhús, flaggdagin 25. apríl og vikuna út.
Frits og Øssur í Ribarhúsi
Øssur Mohr og Frits Johannesen fara at hava málningaframsýning í Ribarhúsi frá leygardegnum, 7. apríl til týsdagin, 24. apríl undir heitinum: Lærarin og næmingurin. Ferniseringin verður leygardagin 7. apríl kl. 16:00. Vega syngur, og tala verður hildin.


text:
31. mai Roykfríur
Í sambandi við Altjóða
Tubbaksfría dagin t. 31. mai skipar Fólkaheilsuráðið fyri eini teknikapping fyri børn og
ung:
a. Børn yngri enn 7 ár
b. 7-10 ár
c. 11-14 ár
Ein vinnari verður kosin í hvørjum aldursbólki, og fær hvør vinnari kr. 500 í virðisløn.
- Støddin á tekningunum skal vera 10x10 cm – ikki størri og ikki minni.
- Skrivið navn, føðingardag og telefonnummar aftanfyri á tekningini.
- Hvør skúlaflokkur kann senda fleiri tekningar í einum brævbjálva.
- Boðskapurin í tekningini skal vera at eggja roykjarum til at halda uppat at roykja ella at halda ungum frá at byrja, t.d.:
“Royking sokkar”
“Sigarettir sokka”
“Roykfrítt rokkar”
Børnini kunnu frítt velja, hvussu tekningin skal síggja út.
Tekningarnar skulu vera Fólkaheilsuráðnum í hendi í seinasta lagi 18. mai kl. 12. Besta myndin í hvørjum bólki verður víst á heimasíðuni www.folkaheilsa.fo.
Sirið Stenberg, landsstýriskvinna handar virðislønirnar á torginum í SMS týsdagin 31. mai kl. 17, har allar myndirnar verða vístar fram sama dag.
Vit vóna, at tit fara at taka væl undir við kappingini.
Tekningarnar skulu sendast til: Fólkaheilsuráðið, J.C. Svabosgøta 43, 100 Tórshavn


text:
Á Sjósavninum eru nógv ymisk dýr savnað í kørum og fiskabúrum. Tað er stuttligt at hyggja at dýrunum, meðan tey svimja og skríða og krúpa runt.
Men har er er eisini eitt røri-kar, har vitjandi sleppa at nerta og taka í krabbar, skeljar, gággur, trælsrassar og annað.
Teimum vitjandi dámar sera væl langa rørikarið, og at nerta við dýrini og kanna tey nærri.
Krabbar eru spennandi, og í langa rørikarinum eru smáir krabbar: fjørukrabbi, lúsakrabbi og gággukrabbi. Hesir krabbarnir bíta ikki so fast.
Teir stóru krabbarnir, reyðkrabbi, trøllakrabbi og heksakrabbi eru í teimum stóru kørunum – og onkrir teirra kunnu bíta ógvuliga fast!
Í rørikarinum eru eisini ymisk skeljadýr so sum øða, kræklingur og jákupsskel.
Krossfiskur er átufrekur og má tí takast úr rørikarinum um náttina, annars etur hann jákupsskeljarnar. Onnur tindadýr, igulker og trælsrassar kunnu vera í karinum alla tíðina.
Um náttina má lok verða lagt á rørikarið, tí annars rýma krabbarnir og kúvingarnir.
Lita ein háv
Ymiskar uppgávur liggja altíð frammi til tey vitjandi á Sjósavninum at loysa. T.d. kanst tú lita ein háv, set røttu nøvnini á myndirnar ella finna røttu fiskarnar.


text:
Ingi Samuelsen
26.11.2015 - 09:44
Ætlanin um at byggja eitt kopi av einum víkingaskipi í Hovi er við at taka skap. Herfyri vóru umboð fyri føroyska felagið í Noregi og Danmark og hugdu eftir víkingaskipum og skapa sambond, ið kunnu vera gagnlig í arbeiðinum framyvir.
Tað krevst nógvur peningur til slíka stóra ætlan, og í løtuni verður síðsta hond løgd á eina røð av umsóknum til grunnar og stovnar, ið kunnu hugsast at vera sinnað at veita stuðul til umfatandi verkætlanina, upplýsir ein av nevndarlimunum í felagnum Víkingaskipið, Jana Jensen.
- Tað er ikki líka mikið hvat tað er fyri eitt skip, vit byggja. Tað skal vera egnað til at sigla herúti í Norðuratlantshavi, og skal tí vera øðrvísi enn tey skipini, sum vit síggja sigla innanskers í Noregi og aðrastaðni, sigur Jana Jensen.
Tune-skipið
Avgerð er tikin um, at føroyska víkingaskipið skal vera eitt kopi av skipinum, sum eitur Tune-skipið. Tune-skipið er frá 900-talinum, og leivdirnar av tí síggjast í dag á Vikingskipshuset á Bygdøy í Oslo.
- Skipið hóskar væl til okkara ætlan, tað er góðar 18 metrar langt. Men avbjóðingin er, at tað ikki er so nógv eftir av skipinum, og tað ongantíð fyrr er gjørt kopi av júst hesum skipinum, sigur Jana Jensen.
Ætlanin er at víkingaskipið skal byggjast í Hovi. Talan er um eina stóra verkætlan, tí skipið skal byggjast burtur úr ráum eikibulum. At skaffa egnaðan eikivið er ein stór avbjóðing, serliga til kjølin, sum skal vera í einum stykki.
Fólkslig verkætlan
Men áðrenn farið kann farast undir byggingina, skal eitt minni modell – helst fleiri – gerast fyri at royna sniðið av. Eisini skal byggjast eitt hús – neyst – at byggja skipið í áðrenn farast kann undir at strekkja kjølin.
- Vit hava ein ætlan um at gera hetta til eitt fólksligt projekt, so at skilja, at føroyingar kunnu vera við til byggingina. Tá viðarbulirnir skulu klívast, er brúk fyri nógvum góðum kreftum. Eisini tá stóra seglið skal vevast. Ætlanin er at seglið skal vevast úr føroyskari ull, sigur Jana Jensen.
Á túrinum í Noregi fingu føroyingarnir í lag samstarv við norska bátabyggjaran Geir Rørvik, ið bygdi modellið av Oseberg-skipinum og í løtuni er í gongd við Klåstad-skipið. Hann er sinnaður at hjálpa til við skipinum, sum skal byggjast í Hovi.
Ein avbjóðing er at finna fólk, ið duga handverkið. Millum fólkini handan føroyska víkingaskipið er Guðmund Sjúrðarson Nordbúð, sum í løtuni er í læru sum bátabyggjari í Noregi, og er við til at byggja víkingaskip har.


text:
Í hesum døgum er altjóð fimleikarakapping í Ítróttarhøllini á Hálsi í Havn, har 600 ung úr 13 londum kappast um heimsmeistaraheitið í estetiskum fimleiki. Sjónvarpið sendir beinleiðis og tey fleiri enn túsund áskoðaraplássini eru øll seld. Meðan Føroyar flagga fyri Verðini, seti eg í Miðvági mark fyri, hvussu langt eg fari í grind. Hertil og ikki longur.
Suður úr Bøsdalafossi hevur Brimil funnið fyrstu grind í ár, 151 hval. Hon verður hildin til í bakandi sólini í Miðvági.
Neyvan er nakað føroyskt myndaevni so mettað við drama, sum grindadráp. Ert tú ikki vaksin upp við tí, so skilir tú neyvan grindamenn og grindadráp, og at nakar kann fáa seg til at eta tvøst og spik, skorið við knívi úr Flipper, Willy og øðrum fittum Disneyhvalum. Hinvegin er grindadráp kanska einasta samband við gamla veiðimannasamfelagið á okkara leiðum. Men blóðreyða havið er helst ov mikið hjá teim flestu. Tey vilja ikki síggja blóð og slátur. Bara eta búffin úr Miklagarði. Og so eru tað stjørnurnar, sum hava etið heming á seg og gerast krossfarar fyri øllum grønum, vistfrøðiligum og burðardyggum, bara ikki kjøti av nøkrum slag. Blóð skal vera grønt og ikki reytt. Helst hevur Sir Paul McCartney verið kveikur av dramatisku grindamyndunum úr Føroyum, tá hann gav pressuni hetta visuella gullkorn: If slaughterhouses had glass walls, everyone would be vegetarian. Vit orka ikki at siggja blóð, tí skulu vit eta grønt. Ikki reytt, men grønt. Tað mann vera aldarinnar størsti kortslutningur, sum tó fær endaligt gildi, tí vit myndaliga eru so fremmandgjørd, at vit, sum aldri síggja inn í sláturhúsið, orka ikki blóð. Men í Føroyum er tað opið, sláturhúsið.
Seðlarnir koma út undir skipaðum umstøðum, og allur maturin, sum er Guðs gáva, fer út í húsini í Miðvági, Sandavági og Vatnsoyrum. Tí hetta snýr seg ikki um annað enn mat á borðið. Einki sentimentalt countryroks, bara mat á borðið. Men í grannabygdini, Sørvági, eru truckers á havnalagnum og country á sandinum. Kristina Bærendsen syngur, tá vit koma oman í bygdina.
Ein sjarmerandi sangarinna úr Runavík, sum meistrar allar sjangrur frá soul og rock'n'roll til baptistasang, sum hon sjálv segði, og dróg tvær kvinnur úr Vatnsoyrum upp á pallin at syngja hallelujakór. Hin ungi Ragnar Finsson úr Havn spældi á mandolin, akkustiskan gittar og hardcore elgittar við spennandi ljóðum. Ein stjørna, sum kann flyta mjúku countrymyndina ein harðari stað. Tað hevði tænta føroyskum countrytónleiki. Stuttlig er Kristina eisini. Tí fylgir eitt sjónvarpslið frá Kringvarpinum henni allan dagin. Rúni Jákupsson heldur mikrofonini og Bjarni Rubeksen filmar.
Eingin countryfestivalur uttan countrykongin, Hall Joensen úr Klaksvík. Hallur hevði dóttrina, Jessica Hallursdóttir, við á pallin, sum nú var blivin nakað opin og kaldur. Men so er bara at balla seg væl í turriklæð og heitan jakka. Frammfyri pallinum dansa tey line dance. Hetta eru kjarnulurtararnir á Countryfestivalinum og Hallur leverar trúfastur vøruna hvørja fer.
Í minna grannatjaldinum á Dungasandi spældu The Reverends. Ein americanabólkur, sum mær hevur dámt óalmindiliga væl í mong ár, ikki minst tá teir í 2009 góvu út When Youre Done. Teir eru sjálvdan at hoyra, so hetta var eitt kærkomið høvi.
The Reverends eru Niclas Thorsteinsson, sang, Janus Kampmann, gittar, Jens Virgar Jakobsen, gittar, Kristin Nolsøe Bech, bass og Rúni K. Mouritsen, trummur. Niclas hugtók øll á sandinum, ikki bara tí hann vaks upp í Sørvági, men tí hann hevur eina sjáldsama góða djúpa rødd, og sjálvur eigur frálíkar sangir, sum til dømis Jim, Jack and Bud, ið kundi verið eitt føroyskt gjøgnumbrot á altjóða tónleikapallinum.
The Reverends eru væl samanspældir og hava eina einfalda ljóðmynd, sum hongur uppi við røddini á forsangaranum, Niclas Thorsteinsson. Hann kann syngja countrystandards, sum vóru vit í einum niðursetutúni í Appalachiafjøllunum, næstu løtu croonar hann sum ein uppafturgrivin George Jones, og so er hann ein spillivandi Garth Brooks. So skifta prædikumenninir í The Reverends gir, og nú er Niclas Neil, Neil Young, the Grunge Godfather. Rustaður og skitin, akkurat sum tað skal vera. Eisini við einum sjatterandi frábrigdi av Jay Farrar í Uncle Tupelo og Son Volt. Við Niclasi á odda eru The Reverends besta heimliga countryuppliving. Tað er vist og sætt. Men nú er kalt á Dungasandi. Vit fara innum at eta ein góðan bita í Wild West, og við langborðið sessist eg við síðuna av pápa Niclas. Tað var ikki óstuttligt. Men nú er seint og enn kaldari, og eg má gloyma Froðbiar Sóknar Bluesorkestur og Blátt Gras, sum eg allar helst vildi hoyra júst her og í kvøld. Men ladgå. Íslendski globetrottarin úr Minnesota, Kristján Kristjánsson, 59, er nú á palli við eini vælsamanspældari bluestrio, eisini kend sum KK Band. Tað verður seinasta uppliving á countryfestivalinum í ár. Takk fyri hesu ferð!


text:
Treytir til verkstaðir
Í Trygd leggja vit stóran dent á, at verkstaðirnir veita okkara viðskiftafólkum eina góða tænastu, og tískil seta vit krøv til verkstaðirnar, sum vit samstarva við. Vit samstarva bæði við fyrimunaverkstaðir og góðkendar verkstaðir.
Góðkendir verkstaðir
Vit seta hesi minstukrøv til bilverkstaðir, til tess at teir kunnu verða góðkendir til at umvæla skaðar fyri okkara viðskiftafólk.
-
Treytir frá Arbeiðseftirlitinum verða fylgdar.
-
Umvælingar verða fylgdar eftir ásetingunum frá framleiðarunum.
-
Autotaks skipanin verður brúkt.
-
Verkstaðurin skal hava eitt pláss, har bilvrakið kann standa, til tryggingarviðurskiftini eru avgreidd, og vrakið er selt ella burturbeint.
-
Allar karrosseríumvælingar/-rættingar og lakkeringar skulu kunna gerast á verkstaðnum. Undir hetta kemur eisini umvæling/útskifting av plasti, folie, stafferingum og áskriftum. Hesar umvælingar skulu helst gerast á verkstaðnum. Um hetta ikki er møguligt, skal verkstaðurin syrgja fyri hesum.
-
Verkstaðurin hevur ábyrgdina av øllum mekaniskum umvælingum, undir hesum eisini sporing og tøming/áfylling av køliskipanum. Mekaniskar umvælingar skulu helst gerast á verkstaðnum. Um hetta ikki er møguligt, skal verkstaðurin syrgja fyri hesum.
-
Verkstaðurin skal hava góðkenda verkstaðstrygging.
Fyrimunaverkstaðir
Umframt góðkendu verkstaðirnar hevur Trygd gjørt serliga samstarvsavtalu viðvíkjandi sýni og umvæling av skaðum á persón- og vørubilar. Hesir verkstaðir verða nevndir Fyrimunaverkstaðir. Umframt omanfyrinevndu krøv skulu Fyrimunaverkstaðirnir kunna skjalprógva, at teir lúka hesi krøv:
-
Víðkað krøv til leigubilar (ikki eldri enn 2 ár)
-
DTI góðkenning
Verður bilurin umvældur á einum Fyrimunaverkstaði, fært tú hesar tænastur umframt:
-
Allar lyktir og ljós verða kannað
-
Dekkini verða kannað (dekktrýst, um tey eru lóglig osv.)
-
Viskarar verða kannaðir
-
Sprinklaraløgur verður kannaður og áfyltur um neyðugt
-
Oljan verður kannað og skift, um neyðugt
-
Bilurin verður latin tær aftur í reinum og góðum standi
-
Skjal verður útfylt, sum vísir, hvat er kannað
-
Um tú hevur ískoytistryggingina Bilhjálp, fært tú leigubil, meðan skaðin verður umvældur
Tú sært yvirlit yvir allar Fyrimunaverkstaðir og aðrar góðkendar verkstaðir her.


text:
Ingi Samuelsen
19.06.2017 - 07:36
Tíðindi > Uttanlands > Politikkur
Uppteljingin av franska tjóðartingsvalinum í gjár vísir, at valsamgongan hjá Macron forseta fær 350 pláss og harvið meirilutan í tjóðartinginum.
Flokkurin La République en Marche (LREM) hevur saman við MoDem fingið 350 av teimum 577 plássunum í undirhúsinum, vísir endaliga samanteljingin á heimasíðuni hjá innanríkisráðnum.
Le République en Marche fekk 308 sessir og minni samstarvsflokkurin DoDem fekk 42. Tað skulu 289 sessir til at hava meiriluta í undirhúsinum.
Næststørsti flokkur á valinum gjørdist Republikanararnir, ið fingu 113 tjóðartingslimir.
Sosialistaflokkurin fekk knapt seks prosent av atkvøðunum og fekk 29 sessir. Bert ein tíggjundapart av tí, flokkurin fekk við seinasta val, tá flokkurin fekk 290 pláss í tjóðartinginum.
Vánaliga valið fekk eisini aðalskrivaran í flokkinum, Jean-Christophe Cambadelis, til at siga seg úr starvinum í gjárkvøldið, skrivar AFP-tíðindastovan.
Ein annar stórur tapari á valinum í gjár var høgravendi flokkurin Front National. Hóast flokkurin fekk stuðul frá umleið níggju prosentum av veljarunum, fekk flokkurin bert átta sessir í tinginum.
Oddakvinnan í flokkinum, Marine Le Pen, fekk eitt av teimum átta plássunum, og er sostatt vald í tjóðartingið fyri fyrstu ferð. Higartil hevur hon havt sæti í Evropa-tinginum.
Valluttøkan var 42,6 prosent, og er tann lægsta í fleiri áratíggju, skrivar Ritzau.


text:
Kunoy
Kunoy er tann í miðal hægsta oyggin í Føroyum, har 6 av fjøllunum røkka upp um 800 m. Kunoy er sum eitt høgt fjall, øll sum hon er, men norðan fyri bygdina Kunoy gongur ein trong, djúp gjógv, Skarðsgjógv, tvørtur um oynna. Suðurendin á Kunoy eitur Brattanes, og norðurendin Kunoyarnakkur, hann er hægsta forberg í Føroyum - 820 m. Oyggin hevur tvær bygdir, Haraldssund og Kunoy bygd, sum við byrging og tunnli hava fingið vegasamband við Klaksvíkina. Navnið hevur hon av einum drangi við norðurendan, sum eitur Konan.
Hægstu fjøll á Kunoynni eru Kúvingafjall 831 m, Havnartindur 820 m og Urðafjall 817 m. Kúvingafjall er hægsta fjall á Kunoynni. Millum Borðoy og Kunoy er Haraldssund og Pollurin. Pollurin er millum Kunoyagalv, suðursíðuna á Kunoynni, og Borðoynna, og frá Pollinum norðureftir, millum Borðoynna og Kunoynna er Haraldssund. Í Haraldssuni frá bygdini Ánunum á Borðoy og norður um bygdina Haraldssund á Kunoynni rekur nakað hart, norðari í sundinum er lítið og einki rák.
Innihaldsyvirlit
[rætta | rætta wikitekst]
Eystanvert við Kunoyarnakk er ein drangur, sum eitur Konan, eftir honum eitur oyggin Kunoy.
Bygdir[rætta | rætta wikitekst]
Á Kunoynni eru tvær bygdir - Haraldssund á eystursíðuni og Kunoy bygd á vestursíðini. Fyrr var ein bygd aftrat á eystursíðuni, sum æt Skarð, men har býr eingin nú.
Myndasavn[rætta | rætta wikitekst]
Úr Klaksvík.
Fjall við Haraldssund.
Dalur við Kunoyar bygd.
Ávisingar úteftir[rætta | rætta wikitekst]
- Kunoy.fo.
- Filmur: Gluggin.com "Ein løta í viðarlundini" (6 MB, ein stuttur nattúrufilmur upptikin í viðarlundini í Kunoy hjá Høgni Thomsen).


text:
Stýrið fyri Arbeiðsmarknaðareftirlønargrunnin
Tíðindaskriv
Stýrið fyri Arbeiðsmarknaðareftirlønargrunnin hevur á fundi 23.09.2013 samtykt at hækka eftirlønina úr grunninum við 2,8 % frá 1. januar 2014, soleiðis at eftirlønin verður 2.930 kr. um mánaðin, sum er 35.160 kr. um árið. Ásetingin er galdandi fyri árið 2014.
Lógin um arbeiðsmarknaðareftirlønargrunn ásetir, at stýrið fyri grunnin skal áseta útgjaldið í seinasta lagi 1. oktober fyri álmanakkaárið eftir.
So leingi talið av pensjonistum er hækkandi er neyðugt at eftirlønarveitingin verður ásett soleiðis, at grunnurin sleppur undan at lækka hana seinni. Hon veksur tí spakuliga, men í minsta lagi líka nógv sum inflatiónin.
Eftirlønarútgjaldið var 84% av inngjøldunum í 2012 og væntast at vera 87% av inngjøldunum í 2013. Í 2012 vóru útgoldnar 227,4 mió. kr. í eftirlønum úr arbeiðsmarknaðareftirlønargrunninum
Nærri upplýsingar fáast við at venda sær til Annfinn V. Hansen, formann fyri stýrið, telefon 239590 ella teldupost annfinn@advokat.fo


text:
Í dag fáa flestøll børn teldlar, fartelefonir, teldur, Playstation og tílíkt heilt tíðliga upp í hendurnar, og hesir miðlar fylla saman við sjónvarpinum nógv í gerandisdegnum. Tann nógva tíðin, sum børn í dag verða undirhildin av tí, sum hendir á einum skíggja, hevur fingið nógva umrøðu millum serfrøðingar av ymsum slagi – men tað er sum við veðurlagsbroytingunum: onki verður gjørt við støðuna. Vit lata standa til, líka til tað fløðir inn um dyrnar.
Lítil ivi man vera um, at nýggja tøknin ger børnini meira og meira óvirkin, og kann minka um førleikarnar at søkja saman við øðrum børnum, har tey sínámillum mennast eitt nú málsliga, sosialt og alment. Eyðsæð er, at tá barnið situr einsamalt við skíggjan, fer hetta av tíðini, ið kundi verið brúkt saman við foreldrunum og øðrum vaksnum fólki.
Vit vita í roynd og veru ikki rættiliga, hvussu nógv nógv broyttu miðlavanarnir fara at ávirka unga ættarliðið – tað fer at vísa seg um nøkur ár. Men støðan í dag er nógv merkt av, at tey vaksnu í lítlan mun eru til staðar í hesum parti av barnalívinum. Foreldur og vaksin annars fylgja vanliga væl við, hvat børn teirra takast við, so tað kann tykjast løgið, at vit vaksnu ikki til rættiliga gáa eftir, hvussu nógv børnini ferðast úti á tí veldiga alnetinum, og hvussu hetta ávirkar tey.
Her mugu tey vaksnu taka seg um reiggj og vera før fyri at seta mørk, tí tøknin skapar nýggjar avbjóðingar, og tær avbjóðingar, sum frammanundan eru í barnalívinum, flyta við inn í talgilda heimin.
Ein ávísur áhugi er hjá dagstovnum, skúlum og ikki minst millum foreldur at seta evnið børn og miðlar á dagsskrá og tryggja sær, at børnini fáa teir talgildu førleikar, samfelagnum tørvar, uttan at vit missa nærveruna og felagsskapin burtur.
SSP heldur eisini, at vit eiga at ansa eftir, hvussu dagsins miðlanýtsla ávirkar børnini. Tí hevur SSP givið út bóklingin Sunnir miðlavanar – sum vit eru saman um, har øll foreldur, sum vilja vera við í talgildu menningini og trivnaðinum hjá børnunum, fáa góð og sera ítøkilig ráð.
Bóklingurin Sunnir miðlavanar – sum vit eru saman um, er at síggja her.


text:
06-05-2016
Upptøka av leysgangandi djórum
Tvøroyrar Býrað hevur gjørt samstarvsavtalu við Føroya Landfúta um upptøku av leysgangandi djórum í kommununi, og aktingarmaðurin er nú settur.
Oddur Dimon er settur sum aktingarmaður, og ætlanin er, at hann skal byrja í starvinum 15. mai.
Tá verður sostatt galdandi, at um leysgangandi djór eru til ampa hjá fólki, skal sigast frá á politistøðini á tlf. 35 14 48.
Løgreglan setir seg síðan í samband við aktingarmannin, sum tekur djórið upp og setir tað í varðveitslu.


text:
Jeremiabók
Í Jeremiabók (hebráiskt: ספר יִרְמְיָהוּ) eru flættaðir stubbar um lív profetsins við frásøgnum um boðán hansara. Jeremia stígur fram ímóti endanum á søga Júda ríkis. Hann var sonur Hilkia prest í Ánatot norðan fyri Jerúsalem. Longu í móðurlívi var hann ætlaður at verða profetur, og kallið hevði hann fingið, meðan hann enn var ungur. Hann var profetur í eini fimmti ár, og hann livdi í eini harðrendari broytingartíð, tá ið nýbábyloniska heimsveldið hótta Júdaríki. Innihaldið í Jeremiabók er í stórum tíðarskipað.


text:
Kappingin verður skotin í gongd hósmorgunin kl 9:00. Lærlingarnir kappast tá í hálvan annan tíma, áðrenn sjálv setanin verður. Tað verður Løgmaður, Aksel V. Johannesen, sum setir tiltakið.
Meðan rørsmiðju- og timburlærlingarnir loysa eina stóra uppgávu yvir tveir dagar, er hárfríðkanar kappingin uppdeild í smærri uppgávur. Sostatt steðga hárfríðkanarlærlingarnir kl 14:30 hósdagin, meðan hini halda fram til kl 18:00.
Kappingarnar byrja aftur fríggjamorgunin og halda fram til kl 15:00, tá ið døming fer fram. Tað eru skoðanarmeistarar úr vinnuni, sum meta um avrikini og finna vinnararnar í ymisku fakunum.
Kl 17 verður steypahandan. Tað verður Rigmor Dam, Landstýriskvinna í Mentamálum, sum fer at handa vinnarunum steypini.
Øll skráin er her:


text:
So bleiv 1. Desembur!! Juhuu, og hvussu dámar tykkum at SukurSøtt hevur fingið jólaligt makeover?
Tað verður trýst á speedarin nú í desembur mánaða, tí vit skulu flyta!
Nú Sigurd og eg skulu gerast foreldur (ohh my god hatta ljóðar vilt)! haha… ja í tí sambandi hava vit leitað eftir einari størri íbúð, so vit eisini hava rúm fyri okkara lítla baby, sum kemur í næsta ár. Halt kipp ikki tað er spennandi, men mannagongdin at finna júst røttu íbúðina, kann verða sera long og krevjandi.
Um eg skal verða heilt erlig, so eru vit reyv forkelaði. Vit skuldu verið glað, bara at havt tak yvir høvdið, men sum so nógv onnur, so venja vit okkum alt ov skjótt við hesar luksustrupulleikarnar. So er hetta galið og hatta og hitt. Jaja, den forstýraða verð. Men støðan er tann, at har vit búgva nú, er sera nógvur larmur og íbúðin er tronglig. So tísskil halda vit, at tað hevði verið betur fyri eina komandi barnafamilju sum okkum, at funnið okkurt eitt sindur størri og í einum meira barnavinaligum umhvørvi.
Tað eru altíð nógv ynskir, ið íbúðin skal liva upp til. Eisini haldi eg, at ímeðan man býr onkra staðni, so finnur man skjótt útav hvat man er glaður fyri og hvat man er minni glaður fyri.
Við okkara núverandi íbúð, vóru vit sera heppin, at hon var spildurnýggj tá vit fluttu inn. Hon er hvít og rein, og hevur ongar løstir. Hetta hava vit bara vant okkum við, hóast hetta ikki er nakað sum er vanligt við lestraríbúðum. Eisini hava vit deiliga terrassu uttan fyri, har vit javnan grilla um summarið og um veturin. Baðirúmið er rúmligt og tað er kanska eisini heldur sjálvsamt, í íbúðum niðri. Tað er ikki óvanligt, at man í fleiri førum noyðist at brúsa sær uppi yvir wc kummuni. Hetta er snøkt sagt skrekkurin hjá mær.
Men tað sum var mest umráðandi fyri okkum, tá jagstranin eftir nýggjari íbúð byrjaði, vóru hesi tingini:
1. At íbúðin var minimum 70 fermetur
2. At sovirúmið var so mikið stórt at tað var rúm fyri barnasong
3. At baðirúmið ikki var alt ov lítið
4. At nábúgvar ikki sóu beint inn til okkum
5. At vit høvdu eina terrassu ella altan til grillina
6. At tað var rúm til barnavognin í gongd ella í kjallara
7. At íbúðin ikki var alt ov langt frá miðbýnum
Hygga nú, longu her eru nógvir faktorar, ið skulu verða uppá pláss. Eg havi hugt og hugt inná ymiskar íbúðarpallar á netinum. Tað er hørð kapping, tí tað er altíð nógv sum leita eftir nýggjari íbúð. Vit hava verið úti og hugt eftir onkrum, men tað var ongin, sum fall ordiliga í okkara smak ella livdi upp til okkara ynskir.
Meeeeen so… Píka sjey altso! So blivu vit kontaktaði og boðin út at hyggja eftir einari. Vit høvdu bara sæð plantekning, so tað ráddi um ikki at hava alt ov stórar vantanir. Men á pappírinum, ljóðaði hetta ordiliga gott! Hendan var tríggjar kilometrar frá miðbýnum og í einum friðarligum grannalagi við familjum. Leiguprísurin var eisini fínur, so innast inni var eg oooordiliga spent! Eg krossaði alt eg hevði at krossa.
Taaaadaaaaaa!! Íbúðin livdi heilt seriøst upp til øll sjey ynskini eg havi skrivað omanfyri! YEEEES!!! Frata hetta var gott altso! Og maðurin sum átti hesa íbúðina var soo fittur og fortaldi at hann var glaður at fáa føroyingar inn aftur til sín, tí tað hevði hann nemliga haft góðar royndir við áður. So jagstranin er liðug, og vit gleða okkum til ein nýggjan kapittul.
Um ikki so langa tíð, so fara vit at flyta og so er klárt til kæra familjulívið at byrja.
M&K


text:
Vit veita skipanir, ið lætta um tilgongdirnar hjá virkjum. Millum annað veita vit eina CRM skipan, sum ger tað ómakaleyst at halda skil á kundum sínum.
Vit kunnu menna skipanir, ið eru tillagaðar til júst tann tørvin, ið ein fyritøka hevur.
Virkisloysnir vit hava gjørt
CRM skipan
Eitt stað til allar upplýsingar
Okkara CRM skipan ger tað ómakaleyst at halda skil á kundaupplýsingum – ikki bara kundaupplýsingum, men eisini upplýsingar um starvsfólk og veitarar.
Tá upplýsingarnar eru komnar uppá pláss, ber til at halda skil á nær tú t.d. hevur ringt, sent teldupost, verið á fund, hildið framløgu fyri kundanum v.m. At spora slíkt er alt avgerandi.
Við einari CRM skipan við hesum upplýsingum hevur tú alt, ið tú hevur brúk fyri, við tína hond. Hetta hevur við sær at hvørjafer tú hevur samband við kundan, er tað persónligt, viðkomandi og dagført.
Við at skilja kundan, hevur tú størri møguleika at fáa fleiri avtalur í lag.
Samstundis við at halda skil á nær tú hevur verið í samband við kundar, kanst tú gera viðmerkingar, leggja ætlan fyri næsta fund, og skipa fyri hvat næsta stigi er tú ella tíni starvsfólk skulu gera. Hetta ber við sær, at tú aldrin missur møguleikan til at fullgera ávísar avtalur ella at vaksa um virksemi.
Hettar eru vanligir hentleikar ein CRM skipan vanliga hevur, ið eru at finna í okkara:
- Deiling av fílum og innihaldi.
- Søluforsøgnir
- Beinleiðis kjatt millum starvsfólk
- Email integratión
- Yvirlit við hagtølum og greiningum
Men nýmótans CRM skipanir, eins og tann frá okkum, fara eitt stig víðari við eitt nú at kunna gera raportir til kundar, leggja vørurnar inn, sum verða seldar, lagurstýring, ticket skipan, gera søluátøk og stýring av teimum, integratión av web forms v.m.
Ring ella skriva til okkara og fá meir at vita!


text:
26. januar 2017Nr. 9
Kunngerð um grind og annan smáhval
(Grindakunngerðin)
Við heimild í § 2, stk. 4, § 4, stk. 4, § 5, stk. 2, § 6, stk. 2, § 7, stk. 1, 2 og 4, § 8, stk. 1 og § 13, stk. 4 í løgtingslóg nr. 56 frá 19. mai 2015 um grind og annan smáhval (Grindalógin), sum broytt við løgtingslóg nr. 73 frá 22. mai 2015 og løgtingslóg nr. 44 frá 6. mai 2016, verður ásett:
Kapittul 1
Almennar reglur
§ 1. Sýslumaðurin stílar fyri grindadrápi og hevur eftirlit við, at rakstur og dráp fara fram eftir reglunum, og skal hann saman við grindaformonnunum ansa eftir, at ein og hvør ger sína skyldu.
Stk. 2. Á hvørjum ári ger sýslumaðurin grindalistar, sum eru yvirlit yvir fólkatalið í grindaumdøminum sambært § 43, og hvussu tað er býtt í hvørjari bygd millum bátar ella aðra samskipan. Við samskipan er at skilja samskipaður felagsskapur av fólki, tað veri seg bátur ella býlingur, ið grindapartar verða skiftir út á. Í samráð við hvørja einstaka kommunu kann sýslumaðurin gera av, hvussu grindalistin skal skipast, herundir um fólkayvirlitið í kommununi skal nýtast, ella onnur skipan gerast. Grindalistin skal liggja alment frammi.
Stk. 3. Ein samskipan, annaðhvørt tað er til bát ella á annan hátt, kann ikki hava færri grindapartar enn 50. Eru færri enn 50 grindapartar í einari bygd, kann sýslumaðurin víkja frá minstamarkinum um grindapartar.
Grindaformenn
§ 2. Til hvørja hvalvág verða 4 fólk uppnevnd til grindaformenn og 2 tiltaksfólk umframt.
Stk. 2. Hesi stíla fyri grindini, um sýslumaðurin ikki er til staðar, og skulu tey gjølliga útinna alt, sum er álagt sýslumanninum ella teimum í kunngerðini.
Stk. 3. Sýslumaðurin uppnevnir skrivliga grindaformenninar eftir ummæli frá bygdaráðnum ella býráðnum fyri 5 ár. Er semja millum grindamenn á staðnum, kunnu eisini hesir seta fram uppskot til grindaformenn, sum vanligt hevur verið.
Stk. 4. Sýslumaðurin hevur harumframt heimild til at boðsenda ella bráðfeingis seta aðrar grindaformenn, heldur hann tað vera neyðugt.
Stk. 5. Sýslumaðurin kann eisini gera av, at uppnevndir grindaformenn skulu vera grindaformenn fyri fyribils góðkenda hvalvág.
Stk. 6. Grindaformaður hevur skyldu at hava uppnevning sambært stk. 3 hjá sær, tá hann fer í grind.
Bátsformaður
§ 3. Bátseigarin, ella annar í hansara stað, er formaður á báti, og skulu sýslumaðurin ella grindaformenninir til eina og hvørja tíð kunna krevja upplýsingar um, hvør er formaður.
Stk. 2. Bátsformaðurin hevur ábyrgdina av, at allir bátsmenninir gera sína skyldu.
Skylda at fylgja boðum
§ 4. Grindaformenn hava skyldu at fylgja teimum boðum, sum sýslumaðurin gevur um grindarakstur og grindadráp.
Stk. 2. Bátsformaður, bátar og fólk, sum eru í grind, hava skyldu til at lýða boðum og útinna tað, ið sýslumaðurin ella grindaformenn geva boð um.
Forboð fyri skipanum
§ 5. Loyvt er ikki at seta upp skipanir, tað veri seg á landi, í havinum ella í loftrúmi, sum kunnu broyta atferð hjá hvali, uttan at landsstýrismaðurin frammanundan gevur loyvi til tess.
Grindaskeið og loyvisprógv
§ 6. Grindaskeið fyri grindamenn skal innihalda kunning um grindalóggávu, kunning og upplæring í brúki av grindareiðskapi, drápshátti og staðfesting av deyðseyðkenni hjá hvali.
Stk. 2. Skeiðið skal innihalda eina ástøðiliga frálæru á umleið 2 tímar. Landsstýrismaðurin góðkennir frálærutilfarið.
Stk. 3. Sýslumaðurin skipar fyri, at skeið verða hildin, og sýslumaðurin útflýggjar loyvisprógv eftir luttøku á skeiði.
Kapittul 2
Grindaboð og grindareiðskapur
§ 7. Tá grind verður sædd av báti, skal beinanvegin havast upp á mastur og boðast skal sýslumanni frá. Sýslumaðurin letur boðini víðari og skal samstundis gera vart við møguligt forboð fyri at drepa grind sambært § 12, ella sambært kunngerð um friðing av hvali. Sýslumaðurin skal beinanvegin boða Náttúrugripasavninum frá, tá boð koma um grind og onnur hvalasløg.
Stk. 2. Verður grind sædd av landi ella úr loftrúminum, skal beinanvegin boðast sýslumanni frá, og skal sýslumaðurin fara fram soleiðis, sum ásett er í stk. 1.
§ 8. Vanligur grindareiðskapur er fastakast, leysakast, blásturkrókur við línu gjørd av sissali ella manilla, mønustingari og grindaknívur. Blásturkrókur og mønustingari skulu hava skap og mát og vera úr tilfari, sum lýst í skjali nr. 1 og 2 til hesa kunngerð. Smærri tillagingar av blásturkróki og mønustingara, sum ikki ávirka ástøðiliga tøkniliga partin av hesum reiðskapi, kunnu verða gjørdar. Hvør einstakur mønustingari skal vera góðkendur av og skrásettur hjá sýslumanni. Sóknarongul er eisini grindareiðskapur, men kann bert verða nýttur í serligum førum og bert, um sýslumaðurin ella grindaformaðurin gevur loyvi til tess í hvørjum einstakum føri.
Stk. 2. Ikki er loyvt at nýta annan reiðskap enn tann, sum er nevndur í stk. 1. Tó kunnu, eftir serligum loyvi frá landsstýrismanninum í hvørjum einstøkum føri, royndir gerast við reiðskapi, hvørs endamál er at bøta um drápsháttin. Hetta skal fyriskipast av landsstýrismanninum.
§ 9. Sýslumaðurin og grindaformenninir skulu, tá ið teir eru á báti í grind, hava Merkið, ella serligt av landsstýrismanninum góðkent eyðkennismerki, uppi á eini stuttari stong, sum skal standa aftast í bátinum. Rópari kann vera á formansbátinum. Sýslumaðurin ella grindaformaðurin kunnu nýta VHF-radio at samskifta við grindabátar og gera av, hvør VHF-kanal skal nýtast. Onnur samskiftisútgerð, sum er egnað til at bera boð til allar bátar í økinum, kann eisini nýtast.
Stk. 2. Allir persónar, sum hava myndugleika sambært hesi kunngerð, skulu hava týðiligt eyðkennismerki ella búna, sum sýslumaðurin skal góðkenna.
Kapittul 3
Grindarakstur og grindadráp
Grindarakstur
§ 10. Sýslumaðurin tekur avgerð um, í samráð við grindaformenninar úr teimum ymsu hvalvágunum og finningarbátin, hvagar grindin skal rekast. Er ósemja um val av hvalvág, tekur sýslumaðurin endaligu avgerðina. Grindin skal rekast á góðkenda hvalvág sambært § 15. Ikki er loyvt at reka grind á aðra hvalvág enn hvalvágna, sýslumaðurin hevur tikið avgerð um.
Stk. 2. Høgligasta hvalvágin skal veljast eftir stødd á grind, líkindum og streymviðurskiftum. Ikki er loyvt at reka grind uttan undir fyriskipan av sýslumanni ella grindaformonnum.
§ 11. Sýslumaðurin kann steðga einum grindarakstri ella grindadrápi, metir hann, at umstøðurnar tala fyri tí. Ikki er loyvt at halda áfram við grindarakstri ella grindadrápi, sum sýslumaðurin hevur givið boð um at steðga. Sýslumaðurin kann eisini gera av, at grindin skal merkjast til vísindaligt endamál og ikki skal drepast.
§ 12. Landsstýrismaðurin kann áseta bráðfeingis bann fyri grindadrápi í ávísum grindaumdømum. Bannið verður ikki ásett, uttan at onnur grindaumdømi hava fingið høvi at seta fram ynski um at skifta grind úr avvarðandi grindaumdømi, sambært § 37.
§ 13. Sjóøkið kring grindina er at rokna sum grindarakstrarøki ein fjórðing í allar ættir roknað frá einum og hvørjum hvali í grindini, sum sæst, og er undir løgdømi hjá sýslumanninum og grindaformonnunum.
Stk. 2. Sýslumaðurin kann lýsa eitt størri grindarakstrarøki, metir hann tað vera neyðugt. Harumframt kann sýslumaðurin gera av at lýsa øki á landi ella í loftrúminum yvir hesum øki og grindarakstrarøkinum sum grindaøki.
Stk. 3. Sýslumaðurin kann gera av og geva boð um, hvør kann vera á grindarakstrarøkinum ella grindaøkinum, og geva boð um, at fólk, bátar, skip, tyrlur, dronur o.tíl. beinanvegin skulu fara úr økinum, sama um hesi eru við í grindarakstrinum ella ikki, og sýslumaðurin kann geva einum og hvørjum boð um ikki at fara inn á økið. Øll hava skyldu at fylgja teimum boðum og forboðum, sum sýslumaðurin tekur avgerð um sambært hesi grein.
Stk. 4. Sýslumaðurin boðar frá avgerðum tiknar sambært §§ 10-11 og § 13, stk. 2-3 á tann hátt, sum sýslumaðurin metir vera best hóskandi. Eitt grindaøki á landi skal vera sjónliga avmerkt undir fyriskipan av sýslumanninum og verður verandi grindaøki, til avmerkingin verður tikin burtur aftur undir fyriskipan av sýslumanninum.
Stk. 5. Ikki er loyvt at reka ella ávirka farleiðina hjá eini grind ella øðrum smáhvali við tí í hyggju at forða grindadrápi ella merking til vísindalig endamál.
§ 14. Øll, sum hava skyldu at hava eftirlit við grind, skulu beinanvegin, sum komið er til grindina, ansa eftir, at reglurnar um grindarakstur verða hildnar.
Stk. 2. Luttakararnir hava skyldu at fylgja teimum boðum og forboðum, sum sýslumaðurin tekur avgerð um í sambandi við grindarakstur og grindadráp.
Stk. 3. Ásetingin í stk. 2 er samsvarandi galdandi fyri persónar, sum ikki taka lut í sjálvum grindadrápinum, men sum við gerðum ella óvirkni órógva, darva ella forða fyri, at grindadrápið kann ganga sína vanligu gongd.
Hvalvágir
§ 15. Hesi støð eru góðkend sum hvalvágir:
1) Norðoyar:
a) Klaksvík, á sandinum niðan fyri Víkarnar.
b) Viðvík, á sandinum.
c) Hvannasund, norðan fyri byrgingina, eystarumegin og sunnan fyri byrgingina, eystarumegin.
2) Eysturoy:
a) Fuglafjørður, á sandinum.
b) Funningsfjørður, inni í ósanum.
c) Syðrugøta, á sandinum.
d) Norðragøta, á vestara arminum niðan fyri kirkjugarðin og á sandinum norðanfyri.
e) Norðskála, í Møðstøðukrókinum ímillum Stórá og Garðsenda og undir kirkjuni.
3) Streymoy:
a) Tórshavn, Sandágerð.
b) Leynar, á sandinum.
c) Vestmanna, á Fitjasandinum.
d) Hvalvík, um Oyrarnar.
e) Tjørnuvík, á sandinum.
4) Vágoy:
a) Miðvágur, á sandinum.
b) Bøur, á sandinum.
c) Sandavágur, á sandinum.
5) Sandoy:
a) Sandur, á sandinum.
b) Húsavík, á sandinum.
6) Suðuroy:
a) Øravík, á sandinum.
b) Trongisvágur, á sandinum.
c) Hvalba, Lítlabergssandur, í Nesi og Hvalbiarsandur.
d) Vágur, á sandinum.
e) Fámjin, á sandinum.
Stk. 2. Hesi støð eru fyribils eisini góðkend sum hvalvágir:
1) Norðoyar:
a) Borðoyarvík, millum Flesjar og Hellisenda.
2) Eysturoy:
a) Skálabotnur, á sandinum.
3) Streymoy:
a) Kollafjørður, á Lygnnesi.
Grindadráp
§ 16. Tá ið grindin er komin inn á góðkenda hvalvág, skulu sýslumaðurin ella grindaformenn, sum hoyra hvalvágni til, stíla fyri nær og hvar, hon skal haldast til, og hvussu farast skal fram við drápinum.
Stk. 2. Sýslumaðurin og grindaformenninir skulu skipa fyri, at nóg nógv fólk er á landi til at taka sær av drápinum. Eisini skulu teir skipa fyri, at økið kring hvalvágna verður frítt fyri óviðkomandi fólki, so at grindamenn fáa arbeitt ótarnaðir.
Stk. 3. Skipast skal soleiðis fyri, at teir smæstu bátarnir liggja fremst, teir størru bátarnir og skipini liggja uttast og forða fyri, at grindin sleppur útaftur, og annars, at allir aðrir bátar og fólk á landi útinna tað, ið sýslumaðurin og grindaformenn geva boð um.
§ 17. Tá grindin er komin á land ella so nær landi, at hvalirnir liggja fastir, gevur sýslumaðurin ella grindaformaðurin boð um, at nú kunnu hvalirnir avlívast.
Stk. 2. Gerast skal fast á hvønn einstakan hval við blásturkróki, áðrenn mønustingurin verður givin. Mønustingurin skal gerast við mønustingara.
Stk. 3. Hvalur, sum ikki er komin at landi, kann verða krøktur í blástrið við blásturkróki og drigin inn, til hann liggur fastur.
Stk. 4. Høgt kann ikki vera við sóknarongli frá landi ella frá báti uttan so, at sýslumaðurin ella grindaformaðurin hevur givið serligt loyvi til tess. Heldur ikki kann vera skorið á háls frá báti uttan so, at sýslumaðurin ella grindaformaðurin hevur givið serligt loyvi til tess.
§ 18. Tá stungið verður við mønustingara, skal stingast í miðlinjuna á bakinum eina handarbreidd aftan fyri blástrið. Tá ið hvalurin ger mønubrest, skal mønustingarin skúgvast til báðar síður, so at full vissa er fyri, at allar æðrarnar í mønurennuni eru avskornar.
Stk. 2. Tann, sum avlívar ein hval, skal vissa sær, at hvalurin er deyður við at gáa um, at hvalurin liggur beinur, og skal hann eisini kanna, at eingin eygnarørsla kann síggjast ella kennast, tá ið nortið verður við eygað. Síðan skal skerast á hálsæðrarnar við grindaknívi, fyri at fáa sum mest av blóði úr hvalinum.
§ 19. Ber ikki til at avlíva hval við mønustingara, kann vera skorið á háls við grindaknívi eftir, at sýslumaðurin ella grindaformaðurin hava givið serligt loyvi til tess. Skerast skal handarbreidd aftan fyri blástrið, djúpt niður við báðum vangunum og stingast í mønuna. Síðan skal skerast á hálsæðrarnar.
§ 20. Bert persónur, sum er 16 ár ella eldri, og sum hevur loyvisprógv fyri at hava luttikið á grindaskeiði, kann avlíva hval.
Stk. 2. Tann, ið avlívar hval, hevur skyldu at hava loyvisprógv, sambært § 6, stk. 3, hjá sær. Sýslumaðurin ella grindaformenn kunnu krevja at síggja loyvisprógvið í samband við grindadráp.
Avgerð um at reka grind útaftur
§ 21. Er grind, sum verður hildin til, størri enn pláss er fyri á hvalvágni, kann sýslumaðurin steðga drápinum. Skipað verður síðan fyri, at tað, ið eftir er av grindini, verður rikið útaftur.
Stk. 2. Eru fleiri miseydnaðar royndir gjørdar at halda grindini til inni á tí hvalvág, hagar hon er rikin, og grindin ikki fæst í drepning, skal sýslumaðurin, saman við grindaformonnunum, geva boð um at reka grindina útaftur. Sama er galdandi fyri bólkar og einstakar hvalir, sum ganga eftir. Ikki er loyvt at halda grind til, sum sýslumaðurin hevur givið boð um skal rekast útaftur.
Kapittul 4
Vaktarhald, upptøka, uppfisking og meting
Vaktarhald
§ 22. Tá grind er deyð, setir sýslumaðurin ella grindaformaðurin beinanvegin vakt á sjógvi og landi og gevur vaktarmonnunum neyðuga leiðbeining, herundir at varðveita hvalirnar heilar, undantikið oping eftir § 25, stk. 1, merking eftir § 27, stk. 2, vísindaligar kanningar hjá Náttúrugripasavninum og møguligari upplæring í drápsháttinum.
Upptøka og uppfisking
§ 23. Eftir fyriskipan av sýslumanni ella grindaformanni skulu hvalirnir sleipast til annað stað, t.d. bryggju, heysast upp og leggjast har.
Stk. 2. Har hetta ikki er gjørligt, skulu hvalirnir dragast niðanfrá og leggjast lið um lið, har tað ber til, soleiðis at kúlurnar eru flóðfríar á hægstu flóð.
Stk. 3. Arbeiðinum, sambært stk. 1 og 2, hava allir grindamenn og grindabátar skyldu at taka lut í, beint sum grindin er deyð.
Stk. 4. Tá alt neyðugt arbeiði er gjørt, senda grindaformenninir bátar og fólk til lands, og nú verður teknað upp, hvørji hava tikið lut í rakstri og drápi. Henda upptekning skal vera í seinasta lagi 1 tíma eftir, at neyðuga arbeiðið er liðugt.
Stk. 5. Eingin kann fiska hval upp uttan við loyvi frá sýslumanni ella grindaformonnum. Allir aðrir bátar skulu halda seg burtur.
§ 24. Er ósemja um, hvør ið hevur tikið lut í rakstri og drápi, tekur sýslumaðurin avgerð í samráð við grindaformenninar.
§ 25. Vaktarmenninir opa allar hvalirnar, so teir ikki spillast, og teir ansa eftir, at eingin óviðkomandi kemur at hvalunum. Eingin óviðkomandi hevur rætt at koma at og taka lutir av hvalunum, so leingi sum Náttúrugripasavnið ger vísindaligt kanningararbeiði.
Stk. 2. Eingin kann bera seg undan at fylgja boðum frá vaktarmonnum.
Meting og merking
§ 26. Sýslumaðurin tekur tvey ella um neyðugt fleiri kend óheft skilafólk at meta grindina, sum gamalt er, eftir góðkendum máli, soleiðis at hvalur, sum er 3,14 m = 5 alin til longdar úr eyga í got, er mettur til ein gyllin, t.e. 20 skinn, og hinir mettir hareftir og eisini eftir góðsku.
Stk. 2. Springari og hvessingur verða mettir hvørt drápið sær. Sýslumaðurin ger av, hvussu metast skal. Kyn og longd í cm frá fremst á kúluni til gripið á sveivini skal førast á blað.
§ 27. Metingin skal fara fram sum skjótast eftir avtalu millum sýslumann og metingarmenn.
Stk. 2. Metingarmenninir skera í rómartølum skinnatalið á bøkslið og í vanligum tølum numrini á hvalunum í kúluna, sum so, saman við kyninum á hvalunum og longdini í cm frá fremst á kúluni til gripið á sveivini, verða førd á blað.
Kapittul 5
Grindaskifti og útlegging
Grindaskifti
§ 28. Tá grindin er merkt, skiftir sýslumaðurin og leggur út, sum ásett í §§ 29-40.
Finningarfiskur
§ 29. Bátur, sum finnur grind og fylgir henni til grindaboð eru givin, og til aðrir bátar koma til grindina, fær finningarfiskin.
Stk. 2. Tá ið grind fyrst verður sædd frá landi, úr luftini ella frá báti, sum ikki verður verandi hjá grindini, til aðrir bátar koma, men boðað verður frá henni, fer finningarfiskurin í helvt til teirra, sum boðað hava frá henni, og til bátin, sum er fyrstur til grindina. Á sama hátt verður farið fram, tá boð verða givin úr bygd í aðra, og bátur úr seinnu bygdini er fyrstur til grindina.
Stk. 3. Teir, sum eiga finningarfiskin, velja sjálvir burturúr størsta hvalin ella smærri hvalir við samlaðum skinnatali sum størsti hvalurin.
Stk. 4. Síggja fleiri grind í senn, verður finningarfiskurin býttur teirra millum.
Vaktarhald
§ 30. Fyri vaktarhald, sambært § 22, verður um dagin latið 1/2 skinn til hvønn bátin, sum nýttur verður, og 1/2 skinn til hvønn mannin, og fyri vaktarhald um náttina 1 skinn til hvønn.
Metingarfólk
§ 31. Metingarfólk, sambært § 26, stk. 1, fáa minst 1 skinn í part sum samsýning og annars eftir meting sýslumansins.
Sýslumaður
§ 32. Sýslumaðurin fær 2% av samlaða skinnatalinum.
Grindaformenn
§ 33. Grindaformenninir fáa hvør 1% av samlaða skinnatalinum.
Skaðasýnisfólk
§ 34. Skaðasýnisfólk fáa minst 1 skinn í part sum samsýning og annars eftir meting sýslumansins.
Skiftishjálp o.a.
§ 35. Sýslumaðurin letur skiftishjálparfólkum og uppnevndum hjálparfólkum samsýning eftir arbeiði og ábyrgd.
Drápspartur
§ 36. Hvør tann, ið veruliga hevur verið við í rakstri ella drápi, á báti ella landi, hevur rætt til drápspart. Drápsparturin er tann samsýning, ið omanfyri nevndu fáa fyri arbeiði sítt. Hetta arbeiðið fevnir um rakstur og dráp frá báti ella landi, uppfisking og sleip o.a. beint eftir drápið og upptøku av hvalunum.
Stk. 2. Bátar, manningar og fólk frá uttanumdømi hava rætt til drápspartar, hava tey verið við í rakstri ella drápi o.ø.
Stk. 3. Fyri at fáa drápspart skal ein hava fylt 14 ár.
Stk. 4. Ein grindamaður kann bert rokna sær ein part, sjálvt um hann hevur rikið við einum báti og dripið í einum øðrum ella frá landi.
Stk. 5. Eftir samráðing við grindaformenninar kann sýslumaðurin, tá raksturin hevur verið serliga trupul og vart leingi, lata ein eyka part til rakstrarbátarnar.
Stk. 6. Í teimum førum har grind hevur verið goymd, kunnu bátar, sum vóru við í drápinum, men ikki í rakstrinum, fáa drápspart, hevur sýslumaðurin ella ein grindaformaður biðið teir um at vera við.
Stk. 7. Sýslumaðurin ásetir støddina á drápspartinum.
Stk. 8. Ein drápspartur verður latin hvørjum manni á báti, tó í mesta lagi sum tilskilað niðanfyri:
1) Til áttamannafør og størri før í mesta lagi 8 drápspartar,
2) seksmannafør í mesta lagi 6 drápspartar,
3) fýramannafør í mesta lagi 5 drápspartar,
4) minni bátar enn nevndu í mesta lagi 3 drápspartar.
Heimapartur ella partahvalur
§ 37. Heimapartur ella partahvalur verður lagdur út til kommunurnar ella aðrar samskipanir, ið sjálvar stíla fyri býtisskipanini í bygdunum.
Stk. 2. Heimapartarnir verða skiftir sambært grindalistanum. Eru trupulleikar at skifta eina grind í einum grindaumdømi, hevur sýslumaðurin heimild til at skifta grindina til ávísar kommunur, herundir eisini kommunur uttan fyri grindaumdømið.
Annað og avlopsgrind
§ 38. Í skiftinum skal sýslumaðurin leggja upp fyri møguligar sjúkar og spiltar hvalir. Verður ikki alt lagt út, skal sýslumaðurin selja avlopið á besta hátt.
Tá ið grind ikki verður skift í heimapartar
§ 39. Verða heimapartarnir, eftir at lagt er út sambært §§ 30-36, ikki minst 1 skinn til hvørja av teimum samskipanum, sum eru nevndar í § 1, stk. 2 og 3, verður ikki skift í heimapartar.
§ 40. Í grindaumdømum, har serlig skipan hevur verið við skiftinum, heldur tann skipanin áfram óbroytt.
Stk. 2. Sýslumaðurin skipar fyri skifti av springara og hvessingi hvørt drápið sær.
Rudding, burturbeining o.a.
§ 41. Útreiðslur av skaða á lutir og av rudding og burturbeining av grindarovum o.ø. á sandinum ella í fjøruni, har ið grindin legði beinini, og á tí bryggju ella lendi, har ið hon varð løgd, til skift og uppskorið varð, verða goldnar lutfalsliga eftir skinnatalinum, har grindin verður skift, drápspartar og bátspartar íroknaðir.
Stk. 2. Verður grind seld sambært § 38 ella § 46, stk. 2, skal inntøkan nýtast at gjalda grindaskaða, rudding og burturbeining við. Eisini kann peningur verða nýttur til tiltøk grindadrápi at frama.
Stk. 3. Verður avlop av søluni, tá tær í stk. 2 nevndu útreiðslur eru hildnar, skal avlopið setast í grunn ella á konto at verða nýtt til tey í stk. 2 nevndu endamál í seinni grind í umdøminum.
Stk. 4. Burturbeining annars av grindarovum í teim einstøku kommununum verður gjørd av viðkomandi kommunu, og kommunan ber kostnaðin av hesum.
Stk. 5. Loyvt er kommunu at søkkja grindarov o.a. í havið á einari leið, sum í minst møguligan mun ávirkar náttúru og umhvørvi, og har dýpið er stórt, útskiftingin góð, og har lítil vandi er fyri, at rovini darva øðrum virksemi í økinum.
Trygging og endurgjald
§ 42. Allar kommunur í grindaumdøminum tekna í felag samløgu vanlukkutrygging fyri mannskaða, ið stendst av grindini. Goldið verður eftir uppgerð, sum sýslumaðurin skipar fyri.
Stk. 2. Sýslumaðurin hevur heimild til at gera avtalu við kommunu í grindaumdøminum um í forhond at veita endurgjald fyri grindaskaða, mistan reiðskap og rudding.
Stk. 3. Grindaskaði er:
1) Skaði á bátar, undir hesum skrúvuskaðar og aksilskaðar, árar og róður, tó ikki skaði á drev og leysamotorar.
2) Brotin og mistur reiðskapur.
3) Mistar og brotnar handilstenn og brillur.
4) Mannskaði.
Stk. 4. Grindaskaði skal fráboðast sýslumanninum í seinasta lagi eitt samdøgur eftir drápið.
Grindaumdømi
§ 43. Til hvørja hvalvág hoyra fylgjandi umdømi, sum øll fáa fullar partar:
1) Norðoya sýsla:
a) Til Hvannasund og Viðvík: Norðoya sýsla.
b) Til Klaksvík: Norðoya sýsla og eystursíðan av Eysturoynni, Æðuvík og Gjógv.
c) Til Borðoyarvík: Norðoya sýsla og eystursíðan av Eysturoynni, Æðuvík og Gjógv.
2) Eysturoyar sýsla:
a) Til Gøtu, Fuglafjørð og Funningsfjørð: Eysturoyar sýsla og Norðoyar vestan fyri Múla.
b) Til Norðskála: Norðstreymoy, Eysturoyar sýsla, Kaldbak og Sund.
c) Til Skálabotn: Norðstreymoy, Eysturoyar sýsla, Kaldbak og Sund.
3) Streymoyar sýsla:
a) Til Tórshavn: Suðurstreymoy, Nólsoy, Hestur og Koltur.
b) Til Hvalvík og Tjørnuvík: Norðstreymoy, Eysturoyar sýsla, Kaldbak og Sund.
c) Til Vestmanna og Leynar: Norðstreymoy, Vága sýsla, vestursíðan á Suðurstreymoy, Hestur og Koltur.
d) Til Kollafjørð: Norðstreymoy, Eysturoyar sýsla, Kaldbak og Sund.
4) Vága sýsla: Til allar hvalvágir: Vága sýsla, vestursíðan á Streymoynni, Hestur og Koltur.
5) Sandoyar sýsla: Til báðar hvalvágirnar: Sandoyar sýsla.
6) Suðuroyar sýsla: Til allar hvalvágir: Suðuroyar sýsla.
§ 44. Skuldi grind doyð á øðrum støðum enn teimum í § 15 nevndu hvalvágum, verður hon skift til grindaumdømið, hon er í sambært § 43.
§ 45. So skjótt skiftið og útlegging er liðugt, kunnger sýslumaðurin teimum, sum til staðar eru, hvussu stór grindin er, hvussu nógv skinn hon er mett til, hvussu stórir partarnir eru og flýggjar út seðlar, sum tilskila í hvørjum hvalum teir ymisku partarnir eru.
§ 46. Hvalur, sum verður fiskaður upp, eftir at sýslumaðurin hevur byrjað skiftið, men innan útleggingin er liðug, kemur upp í skiftið.
Stk. 2. Verður hvalur fiskaður upp teir fyrstu 2 tímarnar eftir, at seðlarnir eru komnir út, fellur helvtin til finnararnar, og hin helvtin verður seld til frama fyri grindina sambært § 41, stk. 2. Verður hvalur fiskaður upp seinni, fellur allur hvalurin til finnararnar.
§ 47. Kommunustýrini ella aðrar samskipanir, sbr. § 37, skipa fyri, at seðlarnir upp á heimapartar verða heintaðir innan 1 tíma eftir, at seðlarnir eru komnir út, og at grindin verður býtt til fólkið í kommununi ella samskipanini sum skjótast.
Stk. 2. Grindamenninir heinta sínar partar innan 1 tíma eftir, at seðlarnir eru komnir út.
Stk. 3. Verður sagt sýslumanninum frá, og grundir eru til tess, kann tann í stk. 1 og 2 nevndi tími leingjast upp í 3 tímar.
Stk. 4. Grind, ið ikki er heintað ella tikin upp innan ásetta tíð, kann verða latin øðrum.
Stk. 5. Rov og innvølur av grind verða burturbeind innan 24 tímar eftir, at seðlarnir eru komnir út.
§ 48. Eru serlig viðurskifti, herundir at grindin er so stór, at vandi kann vera fyri, at hon spillist, ella ivi er um, at reglurnar um vaktarhald, upptøku, uppfisking og meting eftir §§ 22-27, ella reglurnar um grindaskifti og útlegging eftir §§ 28-47 verða fylgdar, kann sýslumaðurin gera frávik frá nevndu reglum. Frávikini skulu lagast eftir viðurskiftunum í hvørjum einstøkum drápi, og aðalmálið skal vera, at øll grindin kemur til høldar, og at einki spillist.
§ 49. Sýslumaðurin skal senda landsstýrismanninum grindaroknskap og eina stutta frágreiðing um drápið, herundir hvar og nær hon var funnin, og hvagar hon var rikin, tal av hvalum og tal av skinnum. Somuleiðis um brot hava verið á reglurnar í hesi kunngerð. Sýslumaðurin skal boða frá, um boð eru givin um at lata grind sleppa, at steðga drápi ella um grind er merkt til vísindaligt endamál í umdøminum. Eisini skal sýslumaðurin greiða frá, um frávik eftir § 48 eru gjørd og gjølliga grundgeva fyri hesum.
Stk. 2. Sýslumaðurin skal í seinasta lagi 3 dagar eftir, at grind ella onnur hvalasløg eru deyð, boða landsstýrismanninum og Náttúrugripasavninum frá, hvagar hon var rikin, um hvalaslag, tal av hvalum og tal av skinnum.
Stk. 3. Sýslumaðurin skal í seinasta lagi ein mánað eftir, at grind ella onnur hvalasløg eru deyð, lata Náttúrugripasavninum skjøl um metingina av grindini, sum eru gjørd sambært § 26, stk. 2 og § 27, stk. 2.
Kapittul 6
Annar smáhvalur
§ 50. Ásetingarnar um grind og grindadráp í kapitlunum 1-5 í hesi kunngerð fevna eisini um lógliga tøku og veiðu av skjórutum springara, kjafthvítum springara og hvessingi.
Nísa
§ 51. Tað er bert loyvt at skjóta nísu. Aðrir veiðihættir eru ikki loyvdir.
Stk. 2. Veiðimenn hava skyldu at lata sýslumonnum uppgerð um talið av nísum, sum eru skotnar.
Stk. 3. Sýslumaðurin skal árliga boða landsstýrismanninum og Náttúrugripasavninum frá, hvar, nær og hvussu nógvar nísur eru skotnar.
Kapittul 7
Revsing og gildiskoma
§ 52. Er ikki hægri revsing ásett í aðrari lóggávu, kunnu brot á § 4, § 5, § 8, stk. 2, 1. pkt., § 10, stk. 1, 4. pkt. og stk. 2, 2. pkt., § 11, 2. pkt., § 13, stk. 3, 2. pkt. og stk. 5, § 14, stk. 2 og 3, § 20, § 21, stk. 2, 3. pkt., § 23, stk. 3 og 5, § 25, stk. 1, 2. pkt. og stk. 2 og § 51, stk. 1 og 2 í hesi kunngerð revsast við sekt.
Stk. 2. Revsingin kann hækka til fongsul upp í 2 ár undir umstøðum samsvarandi teimum nevndar í § 13, stk. 2 og 3 í løgtingslógini.
Stk. 3. Løgfrøðiligir persónar verða revsaðir sambært kapittul 5 í revsilógini.
§ 53. Henda kunngerð kemur í gildi dagin eftir, at hon er kunngjørd.
Stk. 2. Samstundis, sum henda kunngerð kemur í gildi, fer úr gildi kunngerð nr. 100 frá 5. juli 2013 um grind.
Fiskimálaráðið, 26. januar 2017
Høgni Hoydal (sign.)
landsstýrismaður
/ Rógvi Reinert (sign.)
Skjal 1
Góðkendur blásturkrókur
Skjal 2
Góðkendur mønustingari


text:
Januar:
- Vit ynsktu vælkomin til Olsen Olsen
- Sunnvá flutti úr Føroyum til Keypmannahavnar
- Solveig bloggaði um framsýningina 'Vinylens revival' á Designmuseum Danmark
Februar:
- Vit bloggaðu um verkið '5.2 Hvussu ljóðar Føroyar'
- Sunnvá bygdi eitt stativ til klæðini hjá sær
Marts:
- Sunnvá bloggaði um túr sín til Fiji
- Solveig deildi eina yndis-uppskrift, ið enn er ein fastur rættur
- Knút og Solveig vóru í Berlin og funnu nakrar serligar plakatir
Apríl:
- Solveig vísti framm síni yndis vintage pløgg
- Vit bloggaðu um maskulinar kvinnur og femininar menn í modell-heiminum her og her
Maj:
- Tvey outfit-posts vórðu kunngjørd her og her
- Knút og Solveig vóru í Lissabon og feraðust
- Vit bloggaðu um hvar okkum dámar at eta ein lættan bita í Keypmannahavn
- Solveig var í Brighton og keypti ymiskt í Boots


text:
Nikosia
Nikosia (griskt: Aeukwσίa (Lefkosia), turkiskt: Lefkoşa) er høvuðsstaður á Kýpros. Nikosia liggur mitt á oynni við ánna Pedieos. Býurin liggur á markinum millum syðra part av Kýpros, har meirilutin av íbúgvunum eru griksttalandi kýpriotar, og Norður Kýpros, sum er hersett av Turkalandi og einans viðurkent sum land av Turkalandi. Býurin Nikosia varð í 1974 býttur sundur í ein syðra part, sum hoyrir til Lýðveldi Kýpros og ein norðara part, sum hoyrir til ikki viðurkenda Norður Kýpros. Í 2011 búðu 239.277 fólk í syðra partinum, meðan fólktalið í norðara partinum av býnum var 71,078 í 2006. Nikosia er tann búskaparligi, politiski og mentanarligi miðdepilin á Kýpros. Eftir at Berlinmúrurin fall, er Nikosia einasti høvuðsstaður í heiminum, ið er býttur sundur í tveir partar.[1] Býurin er skildur sundur av einari sonevndari grønari linju, har friðarvarðveitandi herdeildir hjá ST halda vakt. Henda linjan gongur gjøgnum ein stóran part av oynni og er 180 km long. Økið byrjar í útnyrðings partinum av oynni tætt við Kato Pyrgos, økið gongur síðan gjøgnum høvuðsstaðin Nikosia og endar í landssynnings partinum av oynni beint sunnanfyri havnabýin Famagusta.


text:
Logiskar villininiðurstøður og skeptisisma
Líkasum eg eri ateistur, so eri eg eisini skeptikari. Mín ateisma, kann sikkurt enntá kallast ein avleiðing av skeptisismu. Tíðskil er skeptisisman fyri meg, kanska meira týdningarmikil enn ateisman. Eg haldi, tað generelt vera eitt gott hugskot, at man ikki letur seg villleiða av øllum møguligum fjákutum pástandum, men ístaðin hyggur skeptiskt at teimum og síðan avgerð hvørt teir eru verdir at brúka tíð uppá.
Eitt ótrúliga hent amboð tá ein skal verða kritiskur er, tað sum á enskum kallast “logical fallacies” ella logiskar villininiðurstøður á Føroyskum.
Villininiðurstøður eru ikki altíð so ringar at finna um man kennir til tær. Tú finnur tær lættliga í øllum miðlum sum t.d í lýsingum, tíðindum, lesarabrøvum o.s.f.. Serliga eru logiskar villininiðurstøður stuttligar at leggja til merkis, tá man kjakast við onkran.
Eg fari nú at ganga ein túr gjøgnum ymiskar logiskar villininiðurstøður.
Sweeping Generalization
Hetta er tá man algildar uttan at taka hædd fyri undantøk. Eg kann td. siga:
”Kristin fólk dáma ikki ateistar”, ”Tú ert kristin, so tær dámar ikki ateistar”.
Ella
”Djór eru ómoralsk”, ”Um vit eru djór, so eru vit ómoralsk”.
Hetta er ein “sweeping generalization”. Serliga politikarir elska at brúka slíkar algildingar og hendan villininiðurstøðan er rættuliga nemm at leggja til merkis.
Hasty Generalization
Hetta er tá man ger ov stórar algildingar útfrá t.d. persónligum royndum ella einari isoleraðari hending. “hasty generalization” er í familju við “sweeping generalization”. Eitt dømi er:
”Gerhard Lognberg vil hava ein tunnil til Sandoy, so tað vilja øll hini í javnaðarflokkinum eisini”
Ella
”Øll sum eg havi møtt eru religiøs, so eingin kann vera religión fyri uttan”.
Hendan villininiðurstøðan er so býtt og løtt at avdúka, so hon verður nokk ikki brúkt so ofta í einum kjakið. Eg fangi tó ofta meg sjálvan í at gera hendan feilin, so tað skal man ansa sær eftir um man vil varðveita sín intellektuella integritet.
Irrelevant Conclusion
Her dregur man okkurt irrelevant inn í eitt argument sum avleiðir uppmerksomheitina. Td.
Vit skulu trúgva uppá lív aftaná deyða, tí at tað er ein góður tanki.
Ella
Jenis heldur at homoseksualitetur er ómoralskur, tí má tað vera ómoralskt.
The Irrelevant conclusion villininiðurstøða er ikki altíð so lætt at leggja til merkis, so hana skal man eisini ansa væl eftir so man ikki verður fangaður av henni.
Begging the question
At konkludera okkurt útfrá premissum sum eru baseraði uppá konklusjónina, td.
Bíblian passar, tað veit eg tí at tað stendur í henni.
Hendan er stuttlig, tí hon bítur seg sjálva í halan. Ein begging the question villininiðurstøða kann vera ógvuliga týðilig líkasum omanfyristandandi dømi, men kann eisini vera sera diskret og tórfør at síggja.
Special pleading, ella ad-hoc reasoning
Hetta er eisini ofta ein rættuliga diskret villininiðurstøða. Her leggur man arbitrert nýggj elementir inn í eitt argument fyri at reparera argumentið.
Vit kunnu td. nevna óeydnaðar royndir at prógva ESP. (extrasensory perception). Man kann siga at ESP ongantíð er demonstrerað at rigga, tí er eingin grund at trúgva uppá tað. Fólk, ið royna at verja ESP, hava síðani arbitrert innskotið premissin, at ESP ikki riggar, tá skeptikarir eru til staðar. Hendan villininiðurstøða verður førd út til tað ekstrema, tá alsamt fleiri elementir í desperasjón verða løgd aftrat fyri at forklára væntandi prógv.
Og til seinast kemur kongurin av teimum øllum
Ad ignorantum, ella argument from ignorance
Tá man ger eitt argument from ignorance, tá sigur man at eitthvørt er satt, tí man ikki veit, at tað ikki er satt.
Vit kunnu aftur nevna fólk sum forsvara ESP. Tey hava ofta hug at yvirdríva tá tað kemur til hvussu lítið vit vita um menniskjaheilan. Tískil kann tað, eftir teirra meining, væl vera møguligt at heilin er førur fyri at senda signalir langt vekk.
Fólk sum trúgva uppá aliens eru eisini hervilig at fremja hesu villininiðurstøðu. Tá tey síggja eitt ljós ella objekt í luftini, og tey ikki vita hvat tað er – so má tað vera eitt rúmdarfar, ella tá tey finna eitt óforkláriligt sár á beininum, so má tað vera tí at tey hava verið kidnappaði av rúmdarverðum.
Intelligent design er næstan einans basera á hesu villininiðurstøðu. Kjarnu argumentið fyri i.d. er, at evolusjón kann enn ikki fult út forklára nakrir biologiskir strukturar. Tí má ein intelligentur designari hava skapt teir. Tá man ikki kennir forkláringina til eitthvørt, so merkir tað ikki, at man sleppur at uppfinna onkra tilfeldiga forkláring og marknaðarføra hana sum fakta, ella eina “alternativa teori”.
Hetta er als ikki ein fullkomin listi av villininiðurstøðum. Tað hevði verið meira passandi at skriva eina bók um hetta, enn at koyra tað í ein blog, men eg vildi ynskt at fólk hugsaðu meira um logiskar villininiðurstøður tá tey kjakaðust, ella bara tann dagliga dag.
Merki: ateisma, fallacy, Jákup Lützen, logical, logik, skeptisisma, villininiðurstøða


text:
Ein forkunnug skrá við trimum rættum í Løkshøll
Kári Sverrisson er sangari, tónleikari og sangskrivari og hevur – bæði sum limur í slógbrótandi bólkinum Enekk, Bendum Spónum, og á egnum beinum latið úr hondum fleiri fløgur, samstundis sum Kári á sín sermerkta hátt eisini hevur bergtikið áhoyrarum á konsertum. Og tað verður eisini við egnum tilfari, høvi verður at hoyra og síggja nærverandi sangaran og tónleikaran Kára Sverrasson í Løkshøll.
Hjarnar byrjaðu at spæla í 1974, og longu fýra ár seinni vóru teir á konsertferð í Danmark. Farið varð aftur til Danmarkar í 1981, tá teir eisini innspældu sangin Breaking my heart, sum eisini var at hoyra á Radio Luxembourg á sinni.
Á konsertini í Løkshøll leygarkvøldið 5. mai, stillar Hjarnar upp við sterkastu manning: Karl Martin Samuelsen, sangur; Jógvan Olsen, tangentar og kór; Jørgin Dahl, tangentar og kór; Ólavur Øster, guitar og kór; Graham Stewart, guitar og kór; Eyðun Nolsøe, bass; og Hans Black, trummur.
Andras Sólstein kenna tey flestu frá útvarpssendingini Altso, samstundis sum hann eisini hevur roynt seg sum rithøvund. Og í báðum førum merkja vit tað skemtingarsama lyndi og at Andras er væl fyrireikaður. Hesir eginleikar hava eisini merkt rock fyrilestrarnar, sum Andras hevur hildið um eitt nú John Lennon og Bon Jovi.
Og Andras verður eisini á palli leygarkvøldið, har hann – í orðum og myndum, fer at siga okkum søguna um rock- og poppbólkin Hjarnar.
Harumframt verður serligt krydd á skránni. Borgarstjórin í Runavíkar Kommunu, Torbjørn Jakobsen, fer á sín sermerkta hátt at leiða áhoyrararnar gjøgnum kvøldið, samstundis sum høvi eisini verður at síggja vinnandi FMA átakið “Gittartingið” á einari framsýning áðrenn, í steðginum og eftir konsertina
Atgongumerkir kunnu keypast her, klikk her: ” Konsert við Hjarnum løkshøll 5 mai kl. 20:00″


text:
Esperanto
Esperanto er eitt manngjørt mál, sum L. L. Zamenhof, eygnalækni í Warszawa, í 1887 gav út í bók undir dulnevninum "d-ro Esperanto". Í bókini eru mállæra, orðalistar og tekstadømi. Zamenhof legði stóran dent á bókmentaliga týdningin, og hann týddi fleiri kend verk til esperanto, m.a. eftir H. C. Andersen og Shakespeare.
Upprunaliga innihelt esperanto 900 orðarøtur, og við undanskoytum og eftirskoytum kundu fleiri enn 10.000 orð gerast burturúr hesum. Harafturat koma samansetingar. Síðani eru orðarøturnar øktar, og í dag er ikki óvanligt at gera nýggjar orðarøtur burtur úr orðum, sum eru felags kjarni í fleiri málum. Esperanto er eyðkent á tann hátt, at tað er sera reglufast, og hvør orðaflokkur hevur sína ending. Allar bendingar eru púra reglufastar og uttan undantøk. Td. ger -j fleirtal og -n hvønnfall. Herðingin er altíð á næstaftasta stavilsi. Eitt dømi:
- vidi "at síggja" (sagnorð)
- vido "sjón" (navnorð); vidoj (sjónir); la vido (sjónin); la vidon (sjónina)
- vida "sjónligt, sum hevur við sjón at gera" (lýsingarorð)
- vide "sjónliga, við sjónini" (hjáorð)
Føroysk lærubók í esperanto finst eftir Jeffrei Henriksen, lærara. Esperanto hevur framvegis undirtøku, t.d. hevur esperanto-útgávan av Wikipediu meiri enn 100.000 greinir (juni 2008).
Innihaldsyvirlit
Keldur[rætta | rætta wikitekst]
Slóðir úteftir[rætta | rætta wikitekst]
Internetið[rætta | rætta wikitekst]
- Føroyska málnevndin hevur drúgva grein um Esperanto
- Síða við undirvísingartilfari í Esperanto
- Esperanto - Kynning á tungumáli
- Esperanto - Nákvæm málfræði
- Esperanto - Frítt námskeið
Bøkur[rætta | rætta wikitekst]
- Henriksen, Jeffrei: Esperantobókin. Læribók. Føroya Skúlabókagrunnur 1987
- Henriksen, Jeffrei: Esperantobókin II. Orðalisti / Vortaro. Egið forlag 2000


text:
Søkt verður eftir einum námsfrøðingi í fast starv at arbeiða 20 til 25 tímar um vikuna at byrja 15. februar 2018.
VIT YNSKJA UMSØKJARAR:
UM OKKUM
Í Frítíðarskúlanum í Badmintonhøllini ganga børn úr 1, 2 og 3. flokki úr Sankta Frans Skúla. Til hvønn flokk eru knýttir ábyrgdarpersónar.
Vit liggja í einum stórum ítróttarøki í Gundadali. Góðir møguleikar eru at nýta vallir, svimjihøll og restina av nærumhvørvinum. Vit hava eitt friðað økið rundan um frítíðarskúlan, har vit hava fleiri smáttir, og ein á rennir framvið.
Vit hava góðar innandura umstøður. Vit hava ymisk verkstøð til skapandi evni, ítróttarhøll, púturúm, dukkukrók, lesikrók, eitt stórt felagsrúm og annað, har børnini fáa ment seg á ymiskan hátt, bæði gjøgnum skipað og óskipað tiltøk.
Í Frítíðarskúlanum í Badmintohøllini leggja vit stóran dent á frælsið og frítíðina hjá barninum, har barnið undir tryggum karmum er við til at skapa egnan gerandisdag við stuðli frá vegleiðandi vaksnum, sum menna einstaka menniskjað.
SETANARVIÐURSKIFTI
Starvið verður sett sambært sáttmála millum Føroya Pedagogfelag og Kommunala Arbeiðsgevarafelagið.
UMSÓKN
Umsókn saman við viðkomandi upplýsingum um útbúgving, viðmælum og royndum, verður at senda til torshavn@torshavn.fo í seinasta lagi 21. februar 2018.
MEIRA FÆST AT VITA
Meira fæst at vita um starvið við at venda sær til Jan Laursen, stovnsleiðara, á telefon 284902 ella janl@torshavn.fo


text: Dr. Jonas Ridderstråle hevur millum annað skrivað bøkurnar “Funky Business” og “Karaoke Capitalism”. Dr. Jonas Ridderstråle fer á Vinnudegnum at tosa um, hvussu fyritøkur mugu verða klárar at tillaga virksemi og hugsanarhátt - alt eftir hvussu marknaðurin og umstøðurnar skifta. Hetta er týdningarmikið fyri kappingarførið. Hann fer at greiða frá, hvussu nýskapandi fyritøkur endurnýggja strategi, leiðslu og fyrisiting, og av tí sama gerast alsamt betri fyri. Millum annað greiður hann frá, hvussu rætta samansetingin av fólki, tøkni og arbeiðshátti kann styrkja kappingarførið.


text:
Nr. 1819-106
Endamßl: At fßa skapandi eykenni at gerast nat˙rligari partur av sk˙lagongdini. Tß i skapandi hugdřpingin b°tir bindindi nŠmingsins, verur ta persˇnliga, sosiala og fakliga Ý flokkinum styrkt.
At makta tŠr ymsu skapandi uppgßvurnar og framl°guna av teimum °kir tr˙nna ß egnan mßtt og m°guleikar, og vi uppgßvum, i taka st°i Ý nŠminginum sjßlvum, °kist eisini sjßlvsinnliti.
Innihald: Skeisluttakarar fßa m°guleika at arbeia vi skapandi eykennum vi tekning, mßling, tilevning, skriving og r°rslu. ═gj°gnum egnar upplivingar verur Ýblßstur givin til arbeishŠttir og evni til skapandi at arbeia saman vi sÝnum nŠmingum. ┌t frß hesum kann vera stafest, at kr°v til tilfar og h°li ikki nřtast at vera so stˇr fyri at kunna greina sÝni skapanarevni.
Skeii er tvÝdeilt. Fyrsta og annan dagin verur arbeitt vi skapandi framl°gum av ymiskum slagi, fyrilestrum og arbeissetningi at fremja ß arbeisplßssinum. Trija og fjˇra dagin verur arbeitt vi eftirmeting av fyrra skeisumfarinum, skapandi loysnum av truplum st°um, sjˇnligger sum einum dagligum amboi og vi arbeissetninginum.
Skeissni: Fyrilestur, bˇlkaarbeii og einstaklingaarbeii.
Mßlbˇlkur: LŠrarar og onnur, sum arbeia Ý sk˙lanum.
F°rleikakr°v: Opinleiki
UndirvÝsing: Vivian Sjˇklett, kunstterapeutur, nßmsfr°ingur og lßturinstrukt°rur.
20. nov. 2018 - 21. nov. 2018 kl. 09.00-15.00


text:
Argja Bóltfelag varð stovnað 15. august 1973. Tað var danin Johnny Nyby saman við øðrum ítróttaráhugaðum á Argjum, sum breyt slóð fyri Argja Bóltfelag ella AB.
Á vári 1974 fekk AB sína fyrstu nevnd. Í henni sótu: Johnny Nyby, formaður, Fróði Olsen, næstformaður, Sonja á Argjaboða, kassameistari og Kristian Arge, skrivari. Hinir stjórnarlimirnir vóru: Erling Olsen, Sæmundur Mortenen og Jens Hansen.
Sama árið luttók felagið í teimum regluligu kappingunum.
Vánaligar venjingarumstøður vóru at byrja við - bert ein trongligur skúlagarður. Seinni fekst eitt stykki niðan fyri skúlan at íðka á, sum var 20 x 40 fermetrar til støddar.
Eingin vøllur var á Argjum tá, men við vælvild frá fótbóltsfeløgunum í Havn og Tórshavnar Býráð, kundi AB læna vøllin í Gundadali at venja og leika dyst á, og soleiðis var gjørligt at halda lív í felagnum.
Í 1983 varð fótbóltsvøllur gjørdur á Argjum. Hetta betraði munandi um umstøðurna hjá felagnum.
Í 1985 bleiv AB húsið bygt. Hetta varð gjørt, tí hølistrupuleikar vóru í skúlanum. Ovara hæddin í húsinum varðbleiv gjørt til tvær skúlastovur. AB húsast soleiðis í neðra í húsinum. Eftir at skúlin gavst at nýta hølini í AB-húsinum, húsaðist frítíðarskúlin nøkur ár í ovaru hæddini.
Í 1998 varð graslíki lagt á vøllin, og felagið fekk somu umstøður sum flest øll feløg í landinum.
Í 2009 var stórt áskoðaraskýli bygt við vøllin. Umstøðurnar hjá áskoðarunum vóru nú munandi betri enn áður, tí sitast kundi á góðum plastsetrum undir taki og í lívd fyri veðrinum.
Í 2010 var 12 ára gamla graslíkið á vøllinum tikið av og nýtt, modernað graslíki varð lagt á vøllin.
Við ársenda 2010 keypti Argja Bólfelag AB-húsið frá Tórshavnar Kommunu.
Á heysti 2011 bleiv økið á niðaru síðu av vøllinum, uttan fyri hegnið, breiðkað. 3 Ljósmastrar blivu settar upp á niðaru síðu, so ljósviðurskiftini á vøllinum blivu munandi betri.
Í juni 2013 varð ein nýmótans elektroniskur stórskíggi settur upp á niðaru síðu á vøllinum. Á stórskíggjanum ber til, umframt at síggja klokkutíðina og málstøðuna, at vísa tekst og livandi myndir, so nú er meira undirhaldandi hjá áskoðarunum at vera til fótbóltsdyst á Argjum.
Í 2013 og 2014 hevði stadionøkið heitið "Blue Water Arena"
Í 2015 fekk stadionøkið heitið "Skansi Arena".
Í 2015 var undirhæddin í áskoðaraskýlinum liðugt innrættað við 4 skiftirúmum, skrivstovu, dómararúm, fysiterapirúm, venjingarrúm, felagshøli/køkur, vaskirúm, wc v.m. Umstøðurnar blivu nú munandi betur í mun til trongligu umstøðurnar sum higartil hava verið í AB-húsinum.
-----
Hvussu byrjaði AB? Les grein hjá Fróða Olsen við at trýsta her (link óvirkið í lø'tuni).
-----
Yvirlit yvir allar formenn í AB frá 1973 - 2013 sæst við at trýsta her.
Yvirlit yvir allar starvsnevndir í AB frá 1973 - 2013 sæst við at trýsta her.


text:
200 fyri fyrstu ferð
200 hava ongantíð spælt á Summar Festivalinum, og teir hava eitt boð upp á, hví so er.
Punkbólkurin 200 hevur verið virkin seinastu 20 árini, men bólkurin hevur ongantíð havt framførslu á Summar Festivalinum, hóast teir hava spælt á óteljandi pallum í Føroyum.
Nú verður tað broytt, tí 200 eru á skránni fyri Summar Festivalin 2016.
200 spæla punkrock við viðmerkjandi – stundum provokerandi – tekstum um føroyska samfelagið, politikk og annað. Teir tríggir tónleikararnir spæla og syngja beint fram, og sum í røttum punktónleiki verður ikki kínt fyri detaljunum, men heldur spælt við fullari ferð út eftir landavegnum.
Tónleikararnir í 200 hava eitt boð upp á, hví teir ongantíð hava spælt á Summar Festivalinum.
Teirra svar kann síggjast í videosamrøðu her:


text:
Pallur í serflokki
Eingin pallur í Føroyum kann samanberast við stóra pall á Summar Festivalinum.
Summar Festivalurin hevur seinnu árini hýst teimum størstu konsertunum her á landi, og til tað krevst pallur og útgerð á altjóða stigi.
Nú er vanligt at tosa um stóra pall til tey ymisku tiltøkini í Føroyum, men eingin annar pallur í Føroyum kann samanlíknast við stóra pall á Vágsbøi. Pallurin er risastórur, og hann er á tremur við nýggjastu ljóð- og ljósútgerð.
Ljóðtøkni er veitari av ljóði og ljósi til Summar Festivalin, og fyritøkan letur gjøgnum útlendskar og føroyskar samstarvspartar alla neyðuga útgerð og vitan til pallarnar.
Krøvini frá teimum útlendsku bólkunum kunnu verða krevjandi, men Summar Festivalurin setur stóra heiður í at veita bólkunum tað, sum teir biða um. Tað er eisini hetta, sum ger tað gjørligt hjá Summar Festivalinum at leggja pall til konsertir við heimsstjørnum sum Cliff Richard, The Scorpions, Westlife, Roxette Lukas Graham og øðrm. Uttan ein pall á altjóða stigi, høvdu hesar konsertir ongantíð verið veruleiki.
Stóri pallur á Vágsbøi skal komandi vikuskiftið hýsa konsertum við eitt nú Cliff Richard, HighasaKite, Hermes House Band, Boyzlife, Kristinu Bærendsen og Signar í Homrum.


text:
Vísindavøka
Granskingarráðið skipar árliga fyri Vísindavøku
Tiltakið er partur av European Researchers’ Night, sum hvørt ár verður fyriskipað 4. fríggjakvøld í september og í døgunum frammanundan. Tiltakið verður hildið í býum kring alt Europa.
Endamálið við European Reserachers’ Night er at økja um áhugan fyri gransking og fyri granskingarúrslitum í samfelagnum.
Við Vísindavøkuni ynskir Granskingarráðið at skapa øktan kunnleika til og áhuga fyri tí, sum fer fram innan føroyska granskingarheimin.
Nærri kunning fæst á gransking.fo


text:
Orð og lag: Simme Arge Jacobsen
Eg havi ferðast so víða um lond,
fylgdi ungdómsins hágloygdu ond.
Ja, tann sorgin var stór, tá frá gentu eg fór,
havi slitið øll snørandi bond.
Eg havi ferðast so víða um høv,
havi fylgt øllum longsulsins krøv,
havi upplivað nógv, eri troyttur av sjógv,
ynski ei, at hann verður mín grøv.
Eg havi krossað Biscaya í ódn,
hitti blámenn so smáar sum børn,
spákað runt í Shanghai, lá í Rio við kei,
og í Kanada settu vit gørn.
Eg havi siglt út um heim víða hvar,
men monsunin meg heimaftur bar,
heim til minnini øll millum firðir og fjøll.
Eg, mítt Føroyaland dragist at tær.
Tí kom eg aftur at hitta teg her.
Tú vart alt fyri mær her í verð.
Men so býttur eg var, at eg væntaði mær,
at tú bíðaði eftir mær her.
Nú hetta melur í mær sum ein hvørn:
Tú ert gift og fekk sjálvandi børn.
So, at enda, farvæl, nú mín grøv verða skal
hetta dragandi havið í ódn!


text:
1898-1962
Hans Kirk var dandskur rithøvundur. Ættin stavaði frá Harboøreleiðini í Vesturjútlandi.
Eftir at hava tikið løgfrøðisligt embætisprógv og hevði starvast eini tvey ár, fór hann undir at skriva. Fyrsta bókin var Fiskerne (1928).
Longu í tríatiárunum gjørdist eitt av størstu nøvnunum í donskum bókmentum. Hann fekst eisini nógv við blaðskriving
Hans Kirk var kommunistur og tað sæst aftur í bókum og blaðskriving hansara. Hann var handtikin av donsku myndugleikunum í 1941 og sat fongslaður til 29. august 1943.
Á føroyskum eru tvær av skaldsøgum hansara: Útróðrarmenninir kom í 1973 og Bønarmenninir í 1984.
Útgávur:
1983 Patriciari og plebejari í Firvaldsfikkuni Fríggjararnir
1989 Barnadópurin í Míni jólabók
Ummæli/umrøða:
Edvard T. Jónsson: Myndugleikatrúgv og humanisma. Varðin bd. 55/hefti 3/4 1988
Jógvan Isaksen: Stríðsmaður og mannavinur 1. Viðskerin nr. 16
Jógvan Isaksen: Stríðsmaður og mannavinur 2 . Viðskerin nr. 21


text:
Áseting av fiskidøgum framsøgurøða hjá Ingolf S. Olsen
Harra formaður
Til viðgerð er ásetingin av fiskidøgunum fyri næsta fiskiár, sum byrjar 1. september.
Eftir uppskotinum skal bólkur 2, tað er trolarar, sleppa at fiska sama dagatal næsta fiskiár sum verandi fiskiár, meðan dagatalið hjá hinum bólkunum í meðal verður skorið 15 prosent.
Tað er tann størsti einstaki niðurskurðurin, ið nakrantíð er framdur, men hann er eisini alneyðugur.
Og tó at 15 prosent kann tykjast ógvusligt, so er tað kortini fyri øll uttan nøkur av línuskipinunum bara talan um luft, sum verður tikin úr skipanini.
Flestu skip og bátar kunnu næsta fiskiár fiska í eins nógvar ella fleiri dagar, enn tey í veruleikanum hava gjørt hetta fiskiárið, tí tillutaða talið hevur verið væl størri, enn tey hava megnað at brúka sjálvi.
Men fyri línuskipini, sum verða harðast rakt – tað eru tey, sum veruliga hava brúkt sínar fiskidagar – kann tað kortini tykjast órættvíst, at júst tey eru pilkað úr rúgvuni sum tey, ið mugu skerjast mest fyri at vit í politisku skipani kanska kunnu pynta eitt sindur upp á samvitskuna.
Eg sigi pynta upp á samvitskuna, tí í mun til syndarligu støðuna, sum gýtingarstovnarnir av toski og hýsu eru í, er 15 prosent niðurskurðurin lítil, ja nærum súmbolskur, samanborið við tað, sum serfrøðin, tað er Havstovan, mælir til. Havstovan mælir til at taka allar teir óbrúktu dagarnar hjá bólkunum 3, 4 og 5 úr skipinani umframt helvtina av teimum brúktu døgunum.
Gýtingarstovnarnir hjá bæði toski og hýsu eru nevniliga niðanfyri minstamarkið fyri, hvussu smáir teir kunnu verða. Tað er serliga húkaflotin, sum troytir hesar stovnarnar, og tí er tað, at línuskipini eru tey, ið merkja niðurskurðin í fiskidagatalinum.
Missurin hjá teimum fáu línuskipunum, ið missa, er eisini sera lítil í mun til tað, tey høvdu av døgum í fjør, og tey eru eisini priviligerað við rættindum aðrastaðni, til dømis á Flemish Cap, sum hevur verið eitt gott ískoyti seinastu árini.
“Bara” at skerja dagatalið hjá teimum, sum primert fiska tosk og hýsu við netto 15 prosentum kann tó verjast við, at tað verður gjørt sum fyrsti liður í einari umsitingarætlan fyri tosk, hýsu og upsa, sum landsstýrismaðurin eisini leggur lunnar undir við uppskotinum um fiskidagar í ár.
Sostatt tekur hann fram aftur umsitingarætlanina, sum var á borðinum hjá sonevndu makrelsamgonguni í 2011, stutta tíðarskeiðið, ið Sambandsflokkurin tá umsat fiskivinnumál. Síðani bleiv tó ikki meira gjørt við hesa ætlan.
Við umsitingarætlanini er málið at fáa ásett eina sonevnda veiðireglu fyri hvørt fiskaslagið, sum tryggjar, at vit við tíðini hvørt ár fara at fiska júst ta nøgd úr hvørjum stovni, ið gevur bestu, varandi úrtøkuna.
Eftir uppskotinum hjá landsstýrismanninum skulu vit røkka málinum um langtíðar-veiðireglur fyri tosk, hýsu og upsa í seinasta lagi um trý ár, í 2019.
Tað er greitt, at tess linari átøkini eru einastaðni í tilgongdini, tess ógvusligari mugu tey gerast aðrastaðni. Tí er uppskotni nettoniðurskurðurin á 15 prosent bleytasta lendingin, vit kunnu gera nú.
Og hesin niðurskurður fer heldur ikki at taka grundarlagið undan línuflotan, sum tær mest dapurskygdu røddirnar hava spátt, tí hann fer eisini fram eftir at hava atgongd at fiska á eitt nú Flemish Cap, sum áður nevnt, og við góðari planlegging av fiskiskapinum á ávikavist innaru og ytru leið eigur at bera til at tillaga raksturin soleiðis, at árinini av niðurskurðinum verða minimal.
Á ytru leið svarar ein fiskidagur jú til tríggjar effektivar fiskidagar. Og tað er málið við skerjingini, at gera tað meira attraktivt at fiska á ytru leið heldur enn á innaru leið, har teir yngru árgangirnir serliga halda til.
Ætlanin er at skapa betri karmar fyri allan flotan, eisini línuflotan, við atliti til veiðutrýstið og betrti gagnnýtslu av fiskidøgunum. Ongin ivi um tað.
Í uppskotinum mælir landsstýrismaðurin eisini millum annað til at seta krøv um, at upsatrolararnir fara at brúka skiljirist. Tað taki eg undir við, og tað veit eg, at nógv í vinnuni eisini gera.
Kjakið hevur so fyri ein part snúð seg um, hvørt skiljiristin eisini eigur at merkja, at leiðir, sum í dag eru friðaðar fyri at verja ungfisk, so eisini eiga at latast upp aftur.
Eg veit ikki, um tað altíð er so skilagott, men skiljiristin eigur í øllum førum at minka munandi um tey nógvu bráfeingis veiðibannini, vit hava við verandi reguleringsskipan.
Landsstýrismaðurin nevnir eisini eina endurskoðan av skipanini við bólki 5A og 5B. Tað dámar mær eisisini væl, og sjálvur vil eg mæla til, at vit í bólki 5 fara at sklja ímillum línu og snellu. Um vit hugsa um veiðitrýst, so er tað jú ein himmalvíður munur á, hvat ein einsamallur maður kann draga av grunni við tveimum ella fýra snellum, og hvat ein einsamallur kann draga á til dømis 20 línustampum. Men ein snelludagur og ein línudagur telja kortini tað sama í fiskidøgum.
Harra formaður
Landsstýrismaðurin sigur í sínum almennu viðmerkingum til uppskotið, at vit nú hava ein søguligan møguleika at gera eina semju um stovnsrøkt og burðardygga veiðu.
Tað er rætt. Men vit kunnu sagtans við uppaftur størri vissu tryggja okkum pláss í søgubókunum, nevniliga við onki at gera. Men tá koma vit ikki í søgubøkurnar fyri tað góða, men sum tey, ið forkomu lívsgrundarlagnum hjá komandi ættarliðum.
Ta ivasomu æruna vil eg fegin verða fyri uttan.
Takk fyri.


text:
Seinastu dagarnar havi eg verið í Brighton
. Eitt stað eg serliga hevði glett meg at vitja var Boots
- Boots er ein handilsketa, ið kann samanberast við Matas/Heilsu, og tó, úrvalið er 100 ferðirnar størri. Eg hevði ein lista av tingum, ið eg vildi hyggja at, og keypti tey flestu av teimum. Okkurt av tí kann ikki keypast í Danmark, og tað sum ber til at keypa er munandi bíligari í Onglandi. Boots hevur ofta tilboð, og hesuferð var tilboðið keyp tvær vørur og fá seinnu til hálvan prís.
Tangle Teezer
- hárbust, sum í útsjónd minnir um bustirnar ið fylgja við tá man keypir Barbie dukkur, men hendan kann faktiskt brúkast. Hon fer væl við hárinum, og hóskar seg eisini væl at greiða sær við tá man hevur vátt hár.
L'Oreal Rouge Caresse Lipstick
í 401 Rebel Red - gjøgnumskygd varrastift ið er ómakaleys og vøkur. Hesar minna um YSL Volupté Sheer Candy
varrastiftirnar, bara til ein brøkpart av prísinum. Úrvalið av litum er ikki tað størsta, men mær dámar litirnar sum eru. Havi hug at keypa mær eina ljósareyða næstu ferð.
Rimmel Scandaleyes Eyeliner
í Nude - Hesin eygnarandarin (ja, orðabók ftw) sigst at vera næstan líka sum Chromographic pencil frá Mac
, bert bíligari. Eg brúki hann á váta kantinum fyri at lýsna um eyguni og økið rundanum. Síggi eitt sindur meira vakin út um morgunin.
Batiste Dry Shampoo
- Havi ikki roynt tað enn, men turr-sjampo er altíð gott at hava í ferða-stødd tá man er úti í heimi.
Maybelline The Rocket Volume Express Waterproof
mascara - Hetta er ikki tann besta maskarain, men hon er fín. Skilur vippurnar, gevur fyllu, men leingir einki serligt.
Bourjois Healthy Mix Concealer
- Eg keypti hendan concealarin tá vit vóru í Lissabon, havi brúkt hann síðani, og mær dámar hann væl. Heldur leingi, liggur væl á húðini, fjalir tað, ið skal fjalast uttan at gerast ov tungur og tjúkkur.
Rimmel Stay Matte Powder
í Translucent - Sigst at líkjast Mac Mineralize Skinfinish
. Mær dámar ikki at brúka putur, men hetta er lætt og liggur væl á húðini. Eg brúki bara eitt lítið vet av hesum fyri at fjala møguligan glans á huðini og fyri at seta sminkuna.
Maybelline Colour Tattoo
í On and On Bronze - ein krem eygnaskuggi, ið eisini kann brúkast sum 'base' har til ber at koyra ein annan eygnaskugga útyvir. Ein fantastiska góð felags sminku-áhugað vinkona royndi hendan eygnaskuggan, men var ikki so glað fyri hann (tú veitst hvør tú ert). Eg havi brúkt hann eina ferð og higartil hevur hann fungerað fínt hjá mær.
Bourjois Healthy Mix Serum Foundation
- Bourjois makeup verður framleitt sama stað sum Chanel makeup, og hetta foundationið sigst at líkjast teimum dýru og fínu Chanel fountations. Eg eri fan! Tað liggur væl á húðini og ger húðtónan einslittan. Healthy Mix Serum er 'gel-foundation' í mun til 'liquid foundation', so tað er eitt sindur øðrvísi at arbeiða við, men mær dámar tað væl.
Collection Lasting Perfection Concealer
- Um man hyggur at Youtube bloggarum, kennir man allarhelst hendan concealarin, ið sigst at vera fantastiskur. Eg haldi hann er ov tjúkkur at brúka undir eygunum o.t., men hann hóskar væl til at fjala óreinsku. Eg var forkølað tá eg var í Brighton, og hann fjaldi reyðu nøsina ovfara væl
Soap & Glory Hand Maid
- Mær dámar væl at hava 'reinar' hendur, men dámi einki serligt at av-spritta hendurnar tí oftast gerast tær turrar og lukta av spritt. Essie Button viðmældi hendan av-sprittaran frá Soap & Glory, so tá eg sá hann á flogvøllinum, keypti eg hann. Av-sprittarin tornar skjótt, turkar ikki hendurnar upp, men luktar/angar eitt sindur ov nógv av parfumu.
Essie Button
er mín yndis Youtube bloggari. Hon hevur bæði bloggað á skrift og á video um hennara yndis "highstreet picks
" - til ber at síggja tað her
og her
. Vil eisini viðmæla at hyggja at hennara "Drugstore Makeup Starter Kit"
um man dámar væl sovorið.


text:
Kosovo
Kosovo (Albanskt; Kosovë/Kosova, Serbiskt; KocoBo и MeToxиja/Kosovo i Metohija) ella Lýðveldið Kosovo er í miðjuni av Balkanhálvoynni í Suðurevropa. Kosovo hevur mark til Makedónia, Albania, Montenegro og Serbia. 17. februar 2008 lýsti Kosovo seg sjálvstøðugt frá Serbia. Í vikuni eftir 17. februar viðurkendu fleiri lond Kosovo sum sjálvstøðugt land, fyrst USA og síðani Norðurlond og fleiri lond í vesturevropa. Russland og Serbia, sum Kosovo fyrr hevur verið partur av, viðurkenna ikki Kosovo sum sjálvstøðugt land, men meta landið sum ein sjálvstýrandi landslut í Serbia. Kosovo var syðsti landsluturin í Juguslavia. Størsti býurin og høvuðsstaður er Priština. 90% av fólkinum albanar. Almennu málini eru tvey í tali, albanskt og serbiskt. Í vikuni eftir 17. februar viðurkenna fleiri lond Kosovo sum sjálvstøðugt land, fyrst USA og síðani Norðurlond og fleiri lond í vesturevropa. Eisini Føroya Landsstýri sendir Kosovo eina fagnaðarheilsan. Russland og Serbia, sum Kosovo fyrr hevur verið partur av, mótmæla hinvegin.
Størsti býurin og høvuðsstaður er Priština. Almennu málini eru tvey í tali, albanskt og serbiskt. Kosovo hevur umleið 1,7 mió íbúgvar.
Ávisingar úteftir[rætta | rætta wikitekst]
- Føroyar viðurkenna Kosovo - Vikublad.fo
- Kosovo lýst sjálvstøðugt - Olivant.fo
- Eingin semja um Kosovo - Olivant.fo
- Kosovo hóttir við loysing fyri jól - Olivant.fo
- Ófriðurin í Kosovo breiðir seg - Olivant.fo
- Ófriðarligt í Serbia, eftir at Kosovo hevur tikið loysing - www.uf.fo
- USA viðurkennir alment Kosovo sum sjálvstøðugan stat - www.uf.fo


text:
Storkur (lat. Ciconia alba; da. Stork) er millum hegra og trana til støddar, hálslangur og beinlangur. Liturin er hvítur við svørtum flogfjøðrum, bein og nev eru reyð. Hann eigur mest í Miðeuropa, og kemur ongantíð norður um Danmark. Tað er so sjaldsama fólkaalskin fuglur, at teir allarflestu eiga uppi á hústekjum. Bøndurnir leggja eitt gamalt vognhjól upp á mønina á fjósinum ella á sethúsunum, og storkarnir gera sær reiður í tí.
Um veturin eru teir suðuri í Afrika. Sum okkum her um várið leingist eftir tjøldrunum, so leingist donskum børnum eftir storkinum. So ein góðveðursdag síggja tey eitt koma høgt uppi í lofti, storkurin! Hann ringir seg niðureftir, og skjótt situr hann í sama reiðrinum, sum hann hevði í fjør. Hetta er storkapápin. Nú fer hann at reinsa reiðrið, og bøta upp á tað við greinum, sum hann brýtur sær úti á skóginum. Nakrar dagar seinni kemur kona hansara; og ei dáni í, at hon er blíð, nú hon finnur alt væl tilgjørt. Tey heilsa hvørjum øðrum við at ringla hart við nevinum, tí storkur hevur einki mál. Men er annað deytt, so fær hitt sær nýggjan maka; og menn vita vist, at sama reiðrið hevur verið íbygt í meir enn 100 ár. — Fyri uttanhýsis fólki er storkur styggur, men húsfólkið kennir hann væl og leggur ikki í, um tey koma honum nær, tó letur hann seg ikki taka; fríur fuglur vil han vera.
Úr: Mikkjal á Ryggi: Fuglabókin, Dýralæra II. 1951.
Vaðfuglarnir hava langar og klænar føtur og eru berir langt niðan um fótliðin. Baktáin er lítil, á summum eingin. Flestallir duga at svimja, tó at teir gera næstan einki av tí. Summir hava eisini eitt eiti av fitjum. Allir eru teir flytifuglar.